Most 186 (97) - Bogdan Bogdanović: Vjetrenik i iskušenja\nVjetrenik i iskušenja\nPredgovor za knjigu Mensura Seferovića\nPred nama je pogled unatrag na rat i na ratove, upečatljiva priča bez milosti prema bilo kome. Kazivanje je to sa leve polovine današnjeg sveta, veran prikaz dalje, ali nažalost i bliže prošlosti, viđen i predočen u ime onih vrednosti koje je jugoslovenska borba promovisala i kojima se uveliko priključila opštim okvirima evropske antifašističke svesti i savesti. Međutim, evokacija narodnooslobodilačkog pokreta nije ni u kom slučaju i njegova apoteoza, nije ona svima nama dobro poznata naknadna šminka istorije. Podrazumeva se da na pravednoj strani nije potrebno naknadno ulepšavanje.\nU tekstovima ove knjige, u dokumentarnim saopštenjima, kao i u komentarima Mensura Seferovića, nikako se ne skrivaju trenuci zebnje i zamora, čak ni trenuci povremenih partizanskih pokleknuća. Izranjaju ponekad i duboko zakopane unutrašnje tenzije, baš kao što se ne mimoilaze ni drugi sitniji gresi legendarne ”konspiracije”; a gde-gde ni pojave političke segregacije. Ne zataškavaju se ni pojave stalnog osipanja borbenog sastava, dezertiranja, a u nekoliko mahova obrađena su čak i tragična rastakanja borbenih jedinica. Ne skriva se, dakle, druga strana našeg proslavljenog rata protiv sila osovine, što, razume se, ne umanjuje već uvećava vrednosti pobuda, pa bar delimično i rezultata. Uostalom, kakav bi to holivudski rat bio da se sve to nije događalo? Drugim rečima, ne preskače se ono što je dosad ulepšavajuća partizanska istoriografija, naročito u popularnim tekstovima i školskim udžbenicima uveliko izostavljala i time, suviše često, dovodila u pitanje verodostojnost osnovne istine. A ta je da su se vodile nadčovečanski teške borbe u ime zajedničkih savezničkih antifašističkih ciljeva. Dakle, podrazumeva se da opšta podela na pravo i krivo ostaje, ali se smešta u daleko uverljiviji kontekst no u dosadašnjoj, trijumfalističkoj popularnoj istoriografiji. Jer da se ne zaboravi: postoje uvek i dublje istine, istinitije od rutinskih istinica za svakodnevnu upotrebu.\nIsak Garibović: Bez naziva, kombinovana tehnika, 2005.\nZadivljujuće, ali pomalo i tužno – kao kakav roman u romanu – deluju oni delovi ove sveobuhvatne hronike koje se odnose na junaka i čudaka Petra Radovića, koji je od dobro odškolovanog kraljevskog oficira pilota, vođen svojim političkim i moralnim ubeđenjem dospeo u ustaničke, partizanske redove da bi, političkim intrigama ometan i ponižen, napustio armiju i, iz prkosa ili urođenog smisla za humor, posvetio se gajenju pilića. Nažalost, sa pojavom Miloševića, smisao za humor ga je napustio, pa je poverovao da je našao pravog idola, kome se zadivljeno poklonio. Kako je moglo doći do toga da jedan čestit vojnik po profesiji, i nesumnjivo veliki junak, i sebe i svoju vojničku čast preda u ruke jednom kukavnom prevarantu, spada već u one brojne antropološke zagonetke našeg podneblja koje obično ostaju bez odgovora.\nNo, kad je već o antropološkim zagonetkama reč, ima ih još. A možda će ih biti i ubuduće. Na to implicitno upućuju oni delovi knjige u kojima je dokumentarno i izvanredno dokumentovano izrečeno sve što treba da se kaže o četnicima i o četništvu. Ova zla kob Srbije i srpstva, ova endemska bolest bacila je mnoge staromodne patriote u naručje fašističkih okupatora i dovela ih do svesrdne operativne saradnje sa nemačkom vojnom silom, a i sa drugim manje važnim, ali ne i manje krvavim okupatorskim formacijama. Bio je to greh koji bi se u modernoj Evropi mogao mirno odložiti u prašnjave arhive poluzaborava. Na Balkanu, nažalost, zla kob prošlosti još uvek podstiče nemir i strahovanja. Danas u Srbiji mnoge pametne ljude već uveliko zabrinjava parafašistički, novočetnički pokret haškog zatočenika Vojislava Šešelja. Ovaj ”vojvoda” već i po tituli koju je sam sebi prišio, ne obećava ni mir ni spokojstvo. U ovom trenutku povukao je za sobom dobru trećinu glasača, obećavajući nove granice velike, prevelike Srbije i ispravljanje svih fantomskih nepravdi. Mnogo puta u Evropi već viđeno, i sa poznatim ishodima, ali se kod nas još uvek odnekud sablasno najavljuje.


Peskov: Tramp neće priznati Krim kao deo Rusije - 28.07.2016, Sputnik Srbija\nPeskov: Tramp neće priznati Krim kao deo Rusije\nKandidati pre izbora govore jedno, a posle se retorika menja. Zato ne treba izvoditi neke zaključke na osnovu predizborne retorike kandidata za predsednika SAD... 28.07.2016, Sputnik Srbija\nvesti, dmitrij peskov, donald tramp\nKandidati pre izbora govore jedno, a posle se retorika menja. Zato ne treba izvoditi neke zaključke na osnovu predizborne retorike kandidata za predsednika SAD Donalda Trampa, izjavio je pres-sekretar predsednika Rusije Dmitrij Peskov.\n„Dobro znamo da kandidati u jeku predizborne kampanje govore jedno, a zatim se pod teretom odgovornosti nakon stupanja na dužnost izabranog kandidata retorika menja, postaje uravnoteženija“, izjavio je Peskov.\nU Kremlju se zato nadaju da će retorika nakon izbora „postati konstruktivnija i usmerena na bilateralnu saradnju“, rekao je Peskov odgovarajući na pitanje da li će se Putinov odnos prema Trampu promeniti nakon govora kandidata za američkog predsednika o Krimu.\nRepublički kandidat za predsednika SAD Donald Tramp izjavio je juče da će, ako bude izabran za predsednika SAD, razmotriti priznanje Krima za deo Rusije i ukidanje sankcija toj državi.


Hoteli u delu grada Četvrt crvenih fenjera, Amsterdam. Rezervišite hotel odmah! Booking.com\nSeverna Holandija 4 602 smeštajna objekta\nAmsterdam 2 136 smeštajnih objekata\nČetvrt crvenih fenjera 61 smeštajni objekat\nČetvrt crvenih fenjera?\n61 smeštajni objekat u oblasti Četvrt crvenih fenjera\nHoteli koje vam preporučujemo u delu grada: Četvrt crvenih fenjera\nNH Collection Amsterdam Grand Hotel Krasnapolsky Hotel sa 5 zvezdica Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\n"The hotel itself with surroundings"\nHotel CC Hotel sa 3 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nThe Old Nickel Hotel Hotel sa 1 zvezdicom Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\n7,5 Dobar 2 144 recenzije\n"Super comfy beds and great location! Will always recommend this place to a friend!"\nAmsterdamStay City Center Nieuwmarkt Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\n8,0 Veoma dobar 132 recenzije\nLocated 400 metres from Beurs van Berlage and offering free WiFi, AmsterdamStay City Center Nieuwmarkt offers accommodation in Amsterdam.\n"The hosts were amazing and attended any request we had.. they helped us when the airline lost one of our luggages and were available for any request. They were amazing and we thank them!"\nThe Mansion Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nTobi. Velika Britanija\nSvih 61 smeštajni objekat u delu grada: Četvrt crvenih fenjera\nPopularni hoteli u: Četvrt crvenih fenjera\n6,4 Ocena gostiju 2 327 recenzija\n7,2 Dobar 2 043 recenzije\n7,5 Dobar 1 158 recenzija\n8,5 Veoma dobar 2 965 recenzija\n7,0 Dobar 2 666 recenzija\n6,7 Ocena gostiju 914 recenzija\n7,2 Dobar 1 863 recenzije\n7,0 Dobar 1 040 recenzija\n8,1 Veoma dobar 2 024 recenzije\n7,4 Dobar 2 047 recenzija\nU delu grada i oko njega: Četvrt crvenih fenjera\nAmsterdam 2 136 hotela\nAmsterdam - Centar grada 811 hotela\nOude Centrum 238 hotela\nCanal Belt 238 hotela\nAmsterdam Aud Zaud 197 hotela\nAud-Vest 123 hotela\nJordan 97 hotela\nMuzejska četvrt 88 hotela\nDe Pajp 84 hotela\nAmsterdam-Nord 66 hotela\nOst-Waterhrafsmer 55 hotela\nZeburh 52 hotela\nVesterpark 50 hotela\nZauderamstel 34 hotela\nNegen Straatjes 34 hotela\nBos en Lomer 18 hotela\nVestport 15 hotela\nDe Baršjes 13 hotela


Ministar Stefanović uručio priznanja za doprinos u borbi protiv kovida – Balkanekspresrb.rs\nPotpredsednik Vlade i ministar odbrane dr Nebojša Stefanović uručio je danas, povodom Dana Vojske Srbije, vojne spomen medalje pripadnicima Uprave za vojno zdravstvo Ministarstva odbrane, kao i plakete i zahvalnice njihovim saradnicima iz civilnih ustanova, za angažovanje na sprečavanju širenja pandemije virusa COVID-19.\nStefanović je istakao da smo svi ponosni na današnji praznik, kojim se čuva sećanje na tradicije naše vojske koja je i u najtežim vremenima uvek bila uz svoj narod, pomagala mu i borila se za njega.\n– I u ovim danima, kada nije lako i kada se i dalje borimo protiv korona virusa, zalaganje ljudi kakvi ste vi i veliki napor koji su učinili svi naši ljudi iz sistema odbrane, ali i svi naši partneri, poput Zavoda „Železnica Srbije“, ljudi iz „Štark arene“ i iz drugih ustanova, upravo pokazuje koliko zajedništvo naše vojske, lekara i naroda daju dobre rezultate – rekao je Stefanović.\nMinistar odbrane zahvalio se nagrađenima na ogromnom radu i istakao da su priznanja koja su dobili upravo plod tog rada.\n– Želim nam da u narednom periodu imamo manje razloga da brinemo, ali da uvek budemo spremni da budemo na prvim linijama zaštite ljudi – poručio je Stefanović.\nPlaketa Ministarstva odbrane uručena je direktoru Zavoda za zdravstvenu zaštitu radnika „Železnice Srbije“ primarijusu dr Vladi Batnožiću, dok će zahvalnice dobiti infektolog Klinike za infektivne i tropske bolesti „Prof. dr Kosta Todorović“ dr Jovan Ranina i direktor „Štark arene“ Goran Grbović.


Zvezdina pojačanja za LŠ: Povratak Boaćija i Čaušića, dogovoren i Marin\npetak, 31. avg 2018, 22:49 -> 00:03\nFudbalski klub Crvena zvezda ozbiljno se pojačala u poslednjim momentima prelaznog roka. U redove srpskog predstavnika u Ligi šampiona vraćaju se napadač Ričmond Boaći, igrač sredine terena Goran Čaušić, dok je RTS-u potvrđen transfer i ofanzivnog veziste Olimpijakosa Marka Marina.\nJedan od najboljih napadača Zvezde u poslednjih nekoliko godina, Ričmond Boaći, vraća se na stadion "Rajko Mitić" nakon samo šest meseci provedenih u kineskom Đengsuu.\nBoaći je iz Zvezde u Kinu otišao za sumu od 5,5 miliona evra, a u crveno-beli dres se vraća za milion i po evra.\nZvezda je tako rešila dugo osporavano pitanje napadača za sezonu, pošto su na toj poziciji do sada nastupali Stojiljković, koji ima problema sa povredama, Pavkov, Milić, Ben i Joveljić.\nDrugo Zvezdino poslovanje poslednjeg dana prelaznog roka je još jedan povratnik u njene redove, a radi se o igraču sredine terena Goranu Čaušiću.\nČaušić u Zvezdu dolazi za cifru od milion evra iz Arsenala iz Tule, gde je proveo godinu dana, a tokom karijere branio je boje dresa Osasune, Manisaspora i Eskišerihspora u Turskoj, Radu i Zvezdi, za koju nije upisao nastup u seniorskoj selekciji.\nČaušić pokriva više pozicija, uglavnom na sredini terena, gde Zvezda već ima dosta dobrih igrača, pa će biti zanimljivo videti kakva će biti Milojevićeva selekcija.\nPoslednja, ali možda i najznačajnija Zvezdina akvizicija je Marko Marin, koji je dugogodišnja želja Zvezde, ali sa kojim crveno-beli nisu uspeli u nekoliko navrata da se dogovore.\nOvoga puta, kako je potvrđeno RTS-u iz tabora Zvezde, dogovoreni su trogodišnji uslovi sa Marinom, nekadašnjim reprezentativcem Nemačke.\nMarin je u svojoj bogatoj karijeri nastupao za Mehengladbah, Verder, Čelsi, Sevilju, Fjorentinu, Anderleht i Olimpijakos sa kojim je raskiuo saradnju, pa će u Zvezdu doći kao slobodan igrač.\nSrpski šampion se sa pomenutom trojicom igrača ozbiljno pojačao pred napornu sezonu u kojoj će prvi put igrati grupnu fazu Lige šampiona u trenutnom formatu, gde se sastaju sa rivalima kakvi su PSŽ, Liverpul i Napoli.


Levandovski: ''Uvek je lepo pričati sa Murinjom'' - Sportske.net\nLevandovski: ''Uvek je lepo pričati sa Murinjom''\nNapadač Borusije iz Dortmunda Robert Levandovski izjavio je da je u poslednjih godinu dana odbio ponude Mančester junajteda, Čelsija i Real Madrida, ali da ne želi da se sve to preuveličava u javnosti.\nLevandovski je prošle sezone bio jedan od najboljih igrača Borusije iz Dortmunda, koja je stigla do finala Lige šampiona, a istakao se nakon što je postigao četiri gola protiv Real Madrida, u polufinalu najelitnijeg evropskog takmičenja.\nPoljski fudbaler otkrio je da mu je posle te utakmice tadašnji trener Real Madrida Žoze Murinjo poslao sms poruku u kojoj ga je pozvao da mu se priključi u kom god klubu da radi posle Reala. Murinjo je ovog leta preuzeo Čelsi.\n"Tačno je, ali ne bih želeo mnogo o tome da pričam, to su privatne stvari i ne želim da se to preuveličava. Razgovarali smo i ranije. Imam njegov broj, a veliki je kompliment za mene što mi je tako uspešan trener poslao sms. Uvek je lepo razgovarati sa njim, ali nisam se prvi put našao u takvoj situaciji", rekao je Levandovski, preneli su nemački mediji.\nOn je dodao i da su bivši trener Mančester Junajteda Aleks Ferguson i predsednik Real Madrida pokušali da ga dovedu u svoje klubove.\n"Povlačenje Aleksa Fergusona nije uticalo na moju odluku da ne dođem u Englesku. Pričali smo pre godinu dana, tada nije bilo pravo vreme. Znao sam da ću morati da postignem veliki rezultat sa Borusijom pre nego što odem u drugi klub", rekao je on.\nLevandovski je rekao da je sa Peresom razgovarao posle polufinalne utakmice Lige šampiona.\n"Razgovarali smo u kancelariji u blizini svlačionice na Santjago Bernabeu, odmah posle utakmice. Nisam odbio, uglavnom sam slušao gospodina Peresa", rekao je Levandovski.\nLevandovski je ovog leta tražio od uprave kluba da ga pusti da pređe u Bajern iz Minhena, ali mu to nije dozvoljeno. Nedavno je izjavio da je rešio nesuglasice sa čelnicima kluba i da će ostati do kraja sezone.


Prostorni plan Republike Srbije - neprihvatljivo kratak rok za učešće javnosti - EkoSistem\n27 апр Prostorni plan Republike Srbije – neprihvatljivo kratak rok za učešće javnosti\nPosted at 15:26h in Uncategorized\tby\tAsja\nProstorni plan se izrađuje u trenutku kada još uvek ne postoji nacionalni Plan razvoja, koji treba da definiše prioritete razvoja Republike Srbije i sa kojim Prostorni plan treba da bude usklađen. Plan razvoja još uvek nije donet, pa se postavlja pitanje svrsishodnosti izrade Prostornog plana. U nedostatku jasno postavljenih prioriteta razvoja, neprihvatljivo je zasnivanje Prostornog plana na podacima i dokumentima koji su istekli ili jednostavno – ne postoje. Na primer, u Prostornom planu se navodi da on sadrži i prioritete Nacionalnog investicionog programa do 2025. godine iako, prema zvanično dostupnim informacijama, Vlada Republike Srbije nikada nije usvojila ovakav dokument.\nU Beogradu, 27. april 2021. godine.\nBeogradska otvorena škola, Centar za kulturnu dekontaminaciju, Ministarstvo prostora, Regulatorni institut za obnovljivu energiju i životnu sredinu – RERI, Centar za istraživanje biodiverziteta, Organizacija za političku ekologiju Polekol, Inicijativa Pravo na vodu, Svetska organizacija za prirodu WWF Adria, Mladi istraživači Srbije, Centar za ekologiju i održivi razvoj – CEKOR, Društvo arhitekata Novog Sada, Inženjeri zaštite životne sredine, Nova planska praksa


Još jedan podsticaj za mlade pčelare Gradske opštine Lazarevac | GEM info\nJoš jedan podsticaj za mlade pčelare Gradske opštine Lazarevac\n2. aprila 2018. 2. aprila 2018. Marija Dragutinović 0 Comments nenad bacanac, pčelari, podsticaj za pčelare\nU GO Lazarevac potpisani su ugovori sa pčelarima o subvencionisanoj nabavci košnica sa pripadajućim rojevima. Po pet košnica sa rojevima dobila su 22 pčalera sa teritorije GO Lazarevac koji su konkurisali na Javni poziv koji je raspisala opština.\nZa ovu namenu iz budžeta izdvojeno je milion dinara a učešće pčelara je 20 odsto. Ugovore su sa pčelarima potpisali član Veća zadužen za poljoprivredu Nenad Bačanac i predsednik Saveta za poljoprivredu Aleksandar Rakić.\nOvo je bila još jedna od mera podsticaja razvoja pčelarstva, koju je GO Lazarevac namenila posebno za mlađe pčelare, kao i start up programe. Javni poziv bio je raspisan 26. februara a a jedini uslov za konkurisanje bio je da pčelari imaju od nula do 15 košnica i da su mlađi. Svako poljoprivredno gazdinstvo imalo je pravo da aplicira na pet košnica. Učešće opštine je 80 odsto a podsticajna sredstva su obezbeđena za 22 pčelara.\nMeđu 22 pčelara koji su dobili košnice su i Nikola Petrović i Željko Veselinović. Zahvalni su opštini na podsticajnim sredstima i pozvali su svoje sugrađane da se uključe u ovaj posao.\nGO Lazarevac namenila je 90 odsto sredstava iz budžeta direktno poljoprivrednim gazdinstvima, dok će ostatak biti namenjen udruženjima, među kojima je i udruženje pčelara “Budućnost”. Ovo je Javni poziv koji je opština raspisala.\nBudžet za poljoprivredu GO Lazarevac trebalo bi da bude dopunjen rebalansom. Ukoliko dođe do toga planiramo da raspišemo Javni poziv za opremu za preradu poljoprivrednih proizvoda. Dobijanjem mašina poljoprivrednici će moći da svoje proizvode prodaju po znatno višim cenama – zaključuje član Veća.\nOčekujemo ove godine veći priliv novca iz budžeta Grada Beograda, s obzirom da je 250 poljoprivrednika iz Lazarevca konkurisalo na Javnom pozivu grada za subvencije. To je dobar pokazatelj da i Kancelarija za poljoprivredu odlično radi svoj posao, pa će najverovatnije i njen rad biti produžen, rekao je Bačanac.\nŠeruj post "Još jedan podsticaj za mlade pčelare Gradske opštine Lazarevac"\n← Centar za dnevni boravak dece i omladine ometene u razvoju obeležio Svetski dan autizma\nSvetski dan osoba sa autizmom →


U Srbiji 457 obolelih, 73 nova slučaja, uskoro nove mere\nArhiva, ilustracija - Uzorak za testiranje na prisustvo koronavirusa\nTokom protekla 24 sata u Srbiji su registrovana 73 nova slučaja koronavirusa, tako da je sada 457 inficiranih, a danas u toku dana preminuo je još jedan pacijent i to je peta žrtva, izjavila je direktorka Instituta za javno zdravlje Srbije Verica Jovanović.\nOd 73 osobe koje su bile pozitivne na korona virus, na bolničkom lečenju je zadržano 47, a ostali su poslati u kućnu izolaciju.\nTokom noći između srede i četvrtka preminule su dve osobe, objavljeno je jutros na sajtu za praćenje te bolesti covid19.rs.\nKako se navodi, preminuo je K. S. (80) koji je bio hospitalizovan u Klinici za infektivne i tropske bolesti Kliničkog centra Srbije i koji je bio na respiratoru.\nU saopštenju se navodi da je čovek bolovao od kardiomiopatije, imao visok pritisak i hroničnu opstruktivnu bolest pluća i dijabetes.\nPreminula je i P. B, 62 godine stara žena koja je bila hospitalizovana u Kliničkom centru u Nišu. Ona se takođe nalazila na respiratoru, a bolovala je od arterijske hipertenzije i dijabetesa, kao i reumatoidnog artritisa.\nU Srbiji su do današnjeg dana registrovana 384 slučaja kovida. Prema informacijama od srede, 203 pacijenta su hospitalizovana.\nUskoro nove mere, još uvek se ne zna kakve\nSavetnica za medije predsednika Srbije Suzana Vasiljević najavila je danas da bi nove mere za Beograd, Niš i Valjevo mogle biti saopštene uskoro i da još nije poznato kakve će one biti.\nOna je kazala da je predsednik Srbije Aleksandar Vučić u sredu na sastanku kriznih štabova pitao lekare da li je potrebno zatvaranje ta tri grada i da su oni rekli da za sada to ne treba raditi i da situaciju ponovo treba razmotriti za 24 sata.\nPrivredni subjekti da se ponašaj odgovorno\nMinistarstvo privrede apelovalo je u četvrta na sve privredne subjekte da vode računa o svom interesu, ali i o interesu svojih partnera u ovoj situaciji izazvanoj pandemijom koronavirusa, i da kroz solidarnost "zajednički prebrodimo period smanjene privredne aktivnosti".\nImajući u vidu međusobnu povezanost svih privrednih subjekata, Ministarstvo privrede naglašava da jedino ukoliko "u lancu uspemo da održimo likvidnost svih karika, uspećemo da nakon prestanka važenja vanrednog stanja brzo podignemo privrednu aktivnost".\nUkoliko usled primene različitih vidova prinudne naplate veliki broj privrednih subjekata bude blokiran, ostane bez većeg dela likvidnih sredstava ili onemogućen da nastavi sa radom u toku ili nakon vanrednog stanja, "put oporavka za celu privredu, a pogotovo velike sisteme, biće znatno duži i teži", poručeno je u saopšenju.\nSuđenje za kršenje samoizolacije putem video linka\nSudovi su upućeni da obezbede neophodne tehničke uslove za vođenje postupaka.\nKako se navodi, zbog kršenja mera samoizolacije u pritvoru se nalazi 108 osoba, a obezbeđena su tri posebna objekta u kojima su smeštena lica koja prekrše mere samoizolacije i oni se nalaze u Vršcu, Požarevcu i Pirotu.\nU Vršcu su trenutno 44 osobe, u Požarevcu 43, a u Pirotu 21, piše u saopštenju.


Ešton:Razgovori s Iranom bili korisni\nVisoka predstavnica Evropske unije za spoljnu politiku i bezbjednost Ketrin Ešton pozdravila je danas u Beču kao konstruktivne i korisne razgovore o iranskom nuklearnom programu.\n"Imali smo suštinske i korisne razgovore koji su pokrili niz tema uključujući obogaćivanje (uranijuma), reaktor u Araku, civilnu nuklearnu saradnju i sankcije", kazala je Eštonova na konferenciji za novinare.\nOna je precizirala da će naredni sastanak u okviru dijaloga svjetskih sila i Irana biti od 7. do 9. aprila u Beču.\nRazgovori šestorke (Njemačka, Kina, SAD, Francuska, Velika Britanija i Rusija) i Irana nastavljeni su juče u Beču u nastojanju da se okonča decenijski sukob Irana koji polazze pravo na civilni nuklearni program, i velikih sila koje ga sumnjiče da želi da proizvede nuklearnu bombu.\nDvije strane su sklopile privremeni sporazum, prema kojem bi Iran trebalo da polovinu svog 20-procentno obogaćenog uranijuma smanji na niži nivo, pogodan za korišćenje kao reaktorsko gorivo, u zamjenu za ukidanje nekih sankcija.\nDruga polovina iranskog uranijuma trebalo bi da bude transformisana u oblik koji je relativno teško ponovo vratiti u 20-procentno obogaćeni uranijum.\nUranijum obogaćen na 20 odsto tehnički je na korak od nivoa od 90 odsto, neophodnog za nuklearno oružje.


Priština: U SKC-u predstavljena frula, na Kosovu poznatija kao „duduk“ GracanicaOnline.Info\nPriština: U SKC-u predstavljena frula, na Kosovu poznatija kao „duduk“\n29. avgusta 2021. 2 min read\nU srpskom kulturnom centru, u Prištini, danas je predstavljena Frulaška praksa. O ovom tradicionalnom duvačkom instrumentu, koji je pod različitim nazivima poznat u čitavom svetu, govorio je profesor Muzičke škole „Mokranjac“ u Beogradu, Miloš Nikolić.\nOgromno je bogatstvo tradicionalne srpske muzike u kojoj frula zauzima posebno mesto, kazao je tokom predstavljanja Frulaške prakse u Srpskom kulturnom centru u Prištini, profesor Muzičke škole „Mokranjac“ u Beogradu, Miloš Nikolić.\nMiloš Nikolić, foto: N. Milosavljević, GračanicaOnlajn\n„Ogromno je bogatstvo tradicionalne naše srpske muzike, kako u pesmi, tako i u tradicionalnim instrumentima. Neki od njih su se vremenom izgubili, pogotovo ti elementarni instrumenti koji su se pravili od različitih vrsta, kore drveta, pa u tom smislu i danas ne znamo tačno kako su se pravili. Instrument o kome mnogo znamo jesu svirala, odnosno frule, i imamo danas mnogo radionica koje izrađuju frule, tako da je u tom smislu ona s pravom uvrštena u naš nacionalni registar nematrerijalnog kutlurnog nasleđa, kao reprezantativni element“, istakao je Nikolić.\nPojedini krajevi Kosova i Metohije takođe su poznati po frulama, samo pod drugačijim nazivom za ovaj instrument.\n„Frula je jedan od najrasprostranjenijih instrumenata, i svuda se na Kosovu svira, ali se ovde ona zvala duduk ili duduče. Kada sam ja istraživao sviranje kavala u Štrpcu, Sirinićkoj župi, nije bilo pomena da se nije svirala, drugo, imamo stare snimke kosovskih svirača koji su svirali duduk“, rekao je Nikolić, istakavši da je danas period obnove i preporoda tradicionalnih srpskih instrumenata u Srbiji, te da je sve više mladih zainteresovano za sviranje frule.\n„I ne samo momaka, nego i devojaka, imamo izuzetno veliki broj mladih devojaka koje sviraju frulu i to potpuno u ravni sa momcima“.\nU Prištini se poslednjih dana sve češće čuje srpska pesma, ali se neretko i zaviori srpsko kolo, kaže direktorka Srpskog kulturnog centra Tijana Arsić.\n„U Prištini, kao što i sami znate, ima jako malo Srba. Ovo je za njih mesto gde mogu da dođu, gde se osećaju kao svoj na svome, gde mogu slobodno da govore srpski jezik i da osete da su dobrodošli“, rekla je Arsićeva.\nSrpski kulturni centar već drugu godinu zaredom radi na projektu „Nematerijalno bogatstvo“ uz podršku Ministarstva kulture i informisanja Republike Srbije.\n„Prošle godine smo predstavili sedam elemenata nematerijalne baštine, ove godine šest. Prošle godine smo se vezali isključivo za elemente čija je primena bila usko vezana za teritoriju Kosova i Metohije, ove godine to nije slučaj“, dodala je Arsićeva.\nOvih dana, u Srpskom kulturnom centru sledi i predstavljanje đurđevdanskih običaja, a zaoriće se i pojanje uz gusle.\nTags: duduk Miloš Nikolić predstavljena frula predstavljena Frulaška praksa Srpski kulturni centar\nPrevious Frulaška praksa, istraživanje o Đurđevdanu i pojanje uz gusle u SKC-u\nNext Otkazano finalno veče festivala Medimus u Prizrenu\n23. oktobra 2021., 10:21


RRA tuži Pink, Košavu i RTS : Crveni tepih\nRRA tuži Pink, Košavu i RTS\nSavet Republičke radiodifuzne agencije odlučio je danas da pokrene prekršajni postupak protiv televizija ”Pink”, ”Košava” i RTS zbog kršenja Zakona o radiodifuziji i oglašavanju.\nProtiv televizije ”Pink” postupak se pokreće zbog sadržaja u rijaliti-programu ”Farma” koji mogu da škode fizičkom, mentalnom ili moralnom razvoju dece i omladine, navodi se u saopštenju RRA.\nOvakva odluka je doneta zbog ranijih neprihvatljivih ekscesa u rijaliti-programu iako je nakon ranije intervencije Saveta RRA uložen napor da se program ”Farma” uskladi sa važećim propisima i posle toga nisu zabeleženi teži prekršaji Zakona o radiodifuziji niti Kodeksa ponašanja emitera.\nIz istog razloga je pokrenut postupak i u slučaju emisije ”Luda kuća” televizije ”Košava”, dok se protiv RTS-a prijava podnosi zbog emitovanja reklama za pivo u nedozvoljenom vremenskom intervalu od 18 do 6 časova.\nReč je o oglasnim sadržajima koji se na RTS-u emituju neposredno pre prenosa utakmica Svetskog prvenstva u fudbalu.\nPrijave sudiji za prekršaje biće podnete i protiv svih nacionalnih emitera kod kojih su zabeleženi prekršaji Zakona o oglašavanju, navodi se u saopštenju.


CEAS:Konačno državni popis poginulih tokom NATO agresije - Centar za evroatlantske studije - CEAS\nCEAS:Konačno državni popis poginulih tokom NATO agresije\nObjavio Tanjug 14 februar 2020 .\nBEOGRAD, 14. februara (Tanjug) - Centar za evroatlantske studije iz Beograda (CEAS) pozdravio je inicijativu predsednika Srbije Aleksandra Vučića po kojoj bi uskoro, odlukom Vlade Srbije, bila formirana komisija koja će utvrditi tačan broj stradalih tokom NATO agresije na Jugoslaviju 1999. godine. "Utvrđivanje tačnog broja stradalih, kao i okolnosti njihove smrti, te procene druge štete, uz razumevanja okolnosti 98-99, su preduslov i za kompromisno održivo rešenje kojim bi se formalizovali novi odnosi Beograda i Prištine, ali i osnov za zdravu i obostrano korisnu saradnju Srbije sa NATO u budućnosti", ističe CEAS u saopštenju.\nCEAS pozdravlja i najavu da će upravo Vlade Srbije obezbediti i sredstva za njen rad.\n"Najavljena vertikalna struktura komisije koja bi trebalo da obuhvata, između ostalih, lokalne policijske stanice, groblja, crkvene parohije, te radne grupe pri nadležnim državnim institucijama poput Ministarstva unutrašnjih poslova i Ministarstva odbrane govore da je namera da se uistinu dođe do što preciznijih podataka", navodi CEAS u saopštenju.\nCEAS sugeriše da komisija u svom radu koristi i podatke kojima raspolažu organizacije civilnog društva koje su se bavile ovim izuzetno teškim pitanjem.\nCEAS podseća i da od svog osnivanja pre deset godina izražava žaljenje što ne postoji državni zvanični spisak svih žrtava NATO bombardovanja i navodi d aje to najmanje što država može da uradi za nevine civile stradale tokom bombardovanja, ali i pripadnike sistema bezbednosti koji su časno izvršavali svoje dužnosti, ne uplićući se u kvalitet ili smislenost političkih odluka koje su dovele do ove tragedije.\n"To što su neki tokom bombardovanja, kao pre i posle njega tokom sukoba na Kosovu, činili zločine ne sme baciti ljagu na mnoge druge pripadnike sistema bezbednosti", napominje CEAS.\nCEAS navodi i da godinama upozorava da nedostatak državnog popisa poginulih može biti i zloupotrebljavan, i jeste, tendencioznim procenama koje smanjuju ili povećavaju broj poginulih u zavisnosti od željenog cilja manipulacije.\n"Podsećamo da se od svog osnivanja, kao redak akter javnog života koji se zalaže i za punopravno članstvo Srbije u NATO ako za to ikada bude artikulisana demokratska većina, borimo i protiv “sugestija” koje neretko dolaze sa političkog Zapada da se „zaboravi prošlost i da se okrene budućnosti.”", ističe CEAS u saopštenju.\nCEAS je naveo i da upravo nedostatak državnog popisa poginulih i nedovršen proces kažnjavanja svih za zločine počinjene nad civilima tokom sukoba na Kosovu smatrao jednim od razloga da se tako- zaboravi i ide napred, ne postupa. "Potrebno je imati što širi unutrašnji i međunarodni konsenzus zasnovan na činjenicama o okolnostima koje su dovele do NATO agresije i njihovim posledicama. Iz njega se ima mnogo toga naučiti u cilju da se takve tragedije nikad ne ponove, ali i da se vodi globalna debata kako ubuduće sprečavati humanitarne katastrofe", ukazuje se u saopštenju.\nCEAS istice i da je neprihvatanje politike zaboravljanja prošlosti i okretanja budućnosti posebno bitno sada kada se Srbija od petooktobarskih promena do danas suočila sa mnogim aspektima svoje odgovornosti i skoro u potpunosti završila svoj deo obaveza saradnje sa međunarodnim sudovima, što, kako kažu, Kosovu tek predstoji.\n"Podsećamo da se i dalje ne zna sudbina oko 1500 Srba i drugih nealbanaca koji su stradali u sukobima na Kosovu, te da za zločine počinjene nad njima skoro niko nije nikada osuđen", navodi CEAS.\nCEAS dodaje i da se godinama zalaže i da se urade realne procene, u meri u kojoj je to moguće, štete po privredu, infrastrukturu i životnu sredinu i zdravlje građana koje su nastale tokom bombardovanja, te da se u partnerstvu sa političkim Zapadom pristupi njihovoj sanaciji i pomoći Srbiji da se one saniraju, kao i druge posledice zagađenja, koje s bombardovanjem nemaju veze, a sa kojim se Srbija sama neće moći izboriti.


DANAS JE SVETSKI DAN BORBE PROTIV SIDE - U SRBIJI 2.843 OSOBE SA HIV-OM! Sa AIDS-om se danas može dugo živeti, a NAJSTARIJA novoinficirana osoba ima 76 godina - INFO PRES\nNaslovna DRUŠTVO DANAS JE SVETSKI DAN BORBE PROTIV SIDE – U SRBIJI 2.843 OSOBE...\nDANAS JE SVETSKI DAN BORBE PROTIV SIDE – U SRBIJI 2.843 OSOBE SA HIV-OM! Sa AIDS-om se danas može dugo živeti, a NAJSTARIJA novoinficirana osoba ima 76 godina\nInstitut za javno zdravlje Srbije „Dr Milan Jovanović Batut“, povodom 1. decembra Svetskog dana borbe protiv HIV/AIDS, saopštio je da u Srbiji trenutno žive 2.843 osobe kojima je dijagnostikovana HIV infekcija, a procenjuje se da još oko 400 osoba ne zna da je inficirano HIV-om.\n„U periodu januar–novembar 2020. godine novodijagnostikovano je 55 osoba inficiranih HIV-om, što je trostruko manje nego u istom periodu prošle godine (175 osoba). Registrovano je 17 puta više muškaraca u odnosu na žene“, navodi se u saopštenju Instituta.\nNjihovi podaci pokazuju i da je najveći broj novodijagnostikovanih osoba – njih 77,5 procenata inficiranih HIV-om, uzrasta 20–49 godina.\n„U odnosu na način transmisije, kod 54 osobe HIV je prenešen seksualnim odnosom bez kondoma – 98 procenata svih prijavljenih slučajeva od kojih je 47 muškaraca koji su prijavili rizične seksualne odnose sa drugim muškarcima – MSM – 87 procenata svih osoba sa poznatim načinom transmisije“, saopštili su iz Batuta.\nU istom periodu, kod 10 osoba je novodijagnostifikovan AIDS, dok su četiri osobe umrle od AIDS-a, što je pet puta manje obolelih i četiri puta manje umrlih u poredjenju sa istim periodom 2019. godine.\n„U Srbiji HIV pozitivne osobe imaju mogućnost da nakon završene dijagnostike započnu odmah lečenje HIV infekcije koje daje odlične rezultate“, istakli su.\n„Lečenje kombinovanom antiretrovirusnom terapijom je dostupno u četiri regionalna centra: Beogradu, Novom Sadu, Nišu i Kragujevcu“, navodi se u saopštenju.\nPrethodni tekstJOANIKIJE POBEDIO KORONU Lečenje vladike uspešno završeno\nSledeći tekstBORA „RIBLJA ČORBA“ VODI BITKU ZA ŽIVOT


Hrvatska je najveće pristanište za KOKAIN koji stiže u Evropu? | Red Portal\nHrvatska je najveće pristanište za KOKAIN koji stiže u Evropu?\nIzvor: vecernji.hr, Foto: Pixabay.com/StevePb\nZaplenjeno čak 72,9 kilograma kokaina\nDubrovačka policija je u subotu uveče uhapsila tri lica koja su iz kontejnera sa voćem vadili skoro 73 kilograma kokaina visokog kvaliteta koji je dovezen iz Južne Amerike u luku Ploče. Luka Ploče se nalazi na pola puta između Makarske i Dubrovnika.\nUhapšena lica imaju 35, 41 i 47 godina starosti i protiv njih je pokrenut krivični postupak zbog neovlašćene proizvodnje i prodaje droge. Istraga je trajala više meseci, a u trenutku hapšenja je kod ovih lica pronađeno 60 paketa kokaina ukupne težine 72,9 kilograma kokaina. Direktor Službe kriminalističke policije Zoran Tikvica istakao je da je u pitanju izuzetno čist kokain.\nU poslednjih nekoliko meseci je kod luke Ploče razbijeno nekoliko kriminalnih grupa koje su pokušale da unesu kokain. Zbog toga sada postoji otvorena sumnja da je Hrvatska ulaz za južnoamerički kokain na evropsko tržište. U poslednja 2 hapšenja u luci Ploče zaplenjeno je 113 kilograma kokaina.\nPolicija još uvek ne otkriva identitet uhapšenih muškaraca. Kako nezvanično saznaje vecernji.hr, reč je o dvojici muškaraca iz doline Neretve i jednom Zagrepčaninu. Od trojice muškaraca, dvojica rade kao lučki radnici u Pločama. Da bi sve bilo još zanimljivije, skladište u kom su uhapšeni ovi muškarci u vlasništvu je Katarine Ujdur koja je bivša gradonačelnica Metkovića, međutim, nezvanično se navodi da ona nema nikakve veze sa kokainom i krijumčarenjem droge.\nKada bi se ova droga prodavala na veliko, cena kokaina po kilogramu bi iznosila između 35.000 i 40.000 evra. To znači da bi za celu količinu zaplenjenog kokaina krijumčari mogli da inkasiraju između 2,55 i 2,9 miliona evra. Kako iz hrvatske policije navode, ova droga bila je namenjena za hrvatsko i evropsko tržište, a svemu je prethodilo povezivanje ova 3 lica sa nepoznatom osobom iz Ekvadora.\nVozio iako ima zabranu upravljanja, a na droga testu POZITIVAN NA AMFETAMIN\nIspod TRIBINE na Voždovcu pronađena sakrivena DROGA\n#73 kg kokaina\nEvropski parlament izglasao UKIDANJE imuniteta katalonskim separatistima!\nNa oglasu kupaći kostim koji je preživeo napad morskog psa


Vučić: Ne možete da mi zabranite da govorim šta mislim (VIDEO) - Jutarnji GLASnik\nVučić: Đilas je lopuža, ja ne etiketiram, ja govorim šta mislim\nJavno iznošenje uvreda, kleveta i diskreditacija političkih neistomišljenika i protivnika u čemu, osim državnih funkcionera učestvuje i sam predsednik države, postale su svakodnevica političkog života u Srbiji.\nNa pitanje Insajdera da li, kada iznosi podatke i optužuje pojedine političare, čini to s pozicije predsednika SNS ili nastupa s pozicije predsednika Srbije koji etiketira građane, Aleksandar Vučić nije dao konkretan odgovor. Umesto toga je poručio: „Ne možete ni vi, ni niko drugi da mi oduzme pravo da imam oči, uši i da smem da izgovaram“.\nNakon postavljenog pitanja, novinarki Insajdera je oduzet mikrofon\n„Nisam rekao da su lopovčine, da su lopovi, to sam rekao. Ja to mislim, ja za to… Kako ćete da me ubedite da je neko za pet godina zaradio 25 miliona evra, da neko dobija sedam miliona evra i 280.000 dolara za džabe. I možete da me tužite koliko hoćete, mogu ja da odgovaram za sve to…“, rekao je predsednik Srbije.\nVideo- VUČIĆ O ETIKETIRANJU\nVučić: „Nisam rekao da su lopovčine, da su lopovi, to sam rekao.“ Screenshot\nVučić: Đilas je lopuža\n„Možete da mislite koliko je ukrao, koliko ta lopuža para ima“, zaključio je Vučić.\nTagged ALEKSANDAR VUČIĆ, ĐILAS, NOVINARI, predsednik srbije, PROTIVNICI, USTAV, VUČIĆ


Institut "Batut": Podaci o zaraženima provjerljivi i zasnovani na dokumentaciji\n02/07/2020 | 13:47 ⇒ 13:54 | Izvor: RTS\nInstitut za javno zdravlje Srbije "Dr Milan Јovanović Batut" izdao je saopštenje u kojem osuđuje navode koji dovode u pitanje vjerodostojnost podataka o broju zaraženih i preminulih osoba od posljedica virusa kovid 19.\n- Ovim putem demantujemo informacije koje se senzacionalistički plasiraju u javnosti o broju inficiranih i preminulih pacijenata, jer nisu tačne. Kao institucija koja već 95 godina sarađuje sa svim relevantnim međunarodnim zdravstvenim organizacijama poput SZO ovakav napad je pokušaj diskreditovanje "Batuta"i svih drugih zdravstvenih ustanova, imajući u vidu da su o načinu na koji se evidencija vodi upoznata stručna javnost, a o tome su javno govorili i članovi Kriznog štaba - navedeno je u saopštenju "Batuta".\nKako je istaknuto, veoma je opasno kada pojedinci koji nisu medicinski stručnjaci daju tumačenja u pogledu klasifikacije kovid 19 pacijenata, na osnovu netačnih podataka.\nTakođe, napominje se da su podaci Instituta "Batut" provjerljivi, tačni i prije svega zasnovani na medicinskoj dokumentaciji o epidemiološkoj situaciji u Srbiji.\n- Na osnovu prikupljenih podataka Institut Batut daje stručne preporuke u cilju kontrole epidemiološke situacije u našoj zemlji - piše u saopštenju.\nKako se dodaje, tokom 95 godina rada i postojanja Instituta, "niko nikada nije, kao danas, tako neargumentovano napao Institut Batut koji je otvoren za svaku stručnu saradnju i diskusiju".\n- Ovo nije napad samo na Institut Batut već napad na čitav zdravstveni sistem u trenucima borbe protiv virusa kovid 19 - saopšteno je iz "Batuta".\nUkazuje se da je stav države Srbije od prvog dana borbe protiv virusa korona jasan - transparentno i svakodnevno informisanje javnosti o svim relevantnim podacima o epidemiji.\n- Da je Republika Srbija adekvatno odgovorila izazovu globalne pandemije dokazuju i brojevi - država Srbija ima najniži procenat smrtnosti u regionu i šire (oboljelih 14.288, preminulih 274). Primjera radi, neke od najrazvijenijih zemalja zapadne Evrope, približne nama po broju stanovnika, imaju značajno slabije pokazatelje: u Švajcarskoj je oboljelo preko 31.000 građana, a preminulo oko 1.600. U Austriji je, od oko 18.000 oboljelih preminulo oko 700 - stoji u saopštenju.\nDodaje se da je Institut "Batut" dio zdravstvenog sistema države Srbije koji je već nekoliko mjeseci usmjeren na očuvanje zdravlja građana Srbije u borbi sa do sada nepoznatim neprijateljem, virusom korona.\n- Rezultati te borbe su svima dobro poznati, ne samo u Srbiji, već i šire. Kao i uvijek do sada, zaposleni u Institutu profesionalno, odgovorno i posvećeno obavljaju aktivnosti u nadležnosti Instituta i čine velike napore u cilju očuvanja i unapređenja zdravlja stanovništva u Republici Srbiji, kako u redovnim, tako i u vanrednim okolnostima, uključujući i praćenje kretanja bolesti i kovid 19 oboljenja - poručili su iz Instituta "Batut".


Novak detaljno o testovima, putovanjima i svemu „spornom – Sandžačke Novine\nNovak detaljno o testovima, putovanjima i svemu „spornom\nin SPORT, Stil života\nĐoković je u Australiju stigao prošle nedelje na osnovu medicinskog izuzeća jer nije vakcinisan protiv koronavirusa, a viza mu je odmah po dolasku u Melburn poništena. Kao razlog je navedeno to da to što je preležao koronavirus nije dovoljan osnov za vizu, zbog čega je pet dana proveo u smeštaju namenjenom za azilante.Prvi reket sveta je u ponedeljak izvojevao pobedu pred sudom, koji mu je odobrio vizu, ali i dalje postoji mogućnost da ministar za imigracije Aleks Hok donese odluku suprotnu tome i deportuje ga. Otkako je izašao na slobodu, Đoković je počeo sa treninzima u Melburnu u nadi da će moći da pokuša da osvoji 10. titulu na Australijan Openu, koji počinje u četvrtak.\n“Želim da se oglasim povodom kontinuiranih pogrešnih informacija o mojim aktivnostima i prisustvu događajima koji su prethodili mom pozitivnom testu na koronavirus.To su pogrešne informacije koje moraju da budu demantovane, posebno u interesu ublažavanja zabrinutosti javnosti oko mog boravka u Australiji, kao i da bih pojasnio stvari koje su štetne i zabrinjavajuće za moju porodicu.\nŽelim da naglasim da sam se izuzetno trudio da se postaram za bezbednost svih, kao i da se pridržavam testiranja.Prisustvovao sam košarkaškoj utakmici u Beogradu 14. decembra posle koje su se pojavile informacije da su brojne osobe bile pozitivne na koronavirus. Iako nisam imao simptome koronavirusa odradio sam brzi antigenski test 16. decembra, koji je bio negativan, a zbog opreza takođe sam uradio i PCR test istog dana.Sledećeg dana sam prisustvovao teniskom događaju u Beogradu da bih uručio pehare deci i odradio sam brzi antigenski test, koji je bio negativan.Nisam imao simptome, osećao sam se dobro i nisam dobio obaveštenje o pozitivnom PCR testu do kraja tog dešavanja.\nNarednog dana, 18. decembra, bio sam u svom teniskom centru u Beogradu da bih ispunio svoje obaveze prema ’L’ekipu’ u vidu intervja i slikanja. Otkazao sam sve ostale obaveze osim intervjua za ’L’ekip’.Osetio sam obavezu da odradim intervju za L’ekip jer nisam želeo da izneverim novinara, ali sam se postarao da držim propisanu distancu i nosio sam masku sve vreme, osim kada su me slikali.Iako sam otišao kući posle intervjua da bih se izolovao na neophodan period, kada sada razmislim, to je bila greška i prihvatam da je trebalo da odložim tu obavezu.Što se tiče detalja putovanja, popunio ih je moj prateći tim u moje ime, što sam i rekao imigracionim službenicima po dolasku, a moj agent se iskreno izvinjava za administrativnu grešku jer je označio pogrešnu stavku o putovanjima pre dolaska u Australiju. To je bila ljudska greška i definitivno nenamerna. Živimo u izazovnim vremenima, u globalnoj pandemiji i ponekad greške mogu da se dese. Danas je moj tim dostavio dodatne informacije Vladi Australije da bi se razjasnila ta situacija.\nI iako sam osetio da je važno da se pojasnim pogrešne informacije neću iznositi nikakve dalje komentare iz poštovanja prema Vladi Australije i njenim vlastima i trenutnom procesu.Uvek je čast i privilegija igrati na Australijan Openu. Australijan Open vole igrači, navijači i zajednica, ne samo u Viktoriji i Australiji, već širom sveta, i samo želim da imam priliku da se borim sa najboljim teniserima na svetu i igram pred jednom od najboljih publika na svetu“, stoji u saopštenju.


Ekstra profiti za od(a)brane po službenoj dužnosti - Muški Portal\nMuški Portal » Puls » Ekstra profiti za od(a)brane po službenoj dužnosti\nPrema zakonu o krivičnom postupku advokate po služenoj dužnosti dobijaju osumnjičeni koji nemaju novca za svoju odbranu. Besplatne advokate mogu dobiti čak i okrivljeni za milionske pronevjere, poreske utaje ili trgovinu drogom, znači, svi koji donesu potvrdu da nemaju redovne prihode i imovinu. Naknade se plaćaju novcem poreskih obveznika, prema tarifama koje određuju advokatske komore, koje utvrđuju i liste advokata po službenoj dužnosti. Najviše novca donose odbrane na Sudu BiH, čak dva do četiri puta više nego na općinskim sudovima. Ipak, zbog većeg broja slučajeva, najveću zaradu su advokati ostvarili na lokalnim sudovima.\nČestitamo: Nakon dva dana sastančenja skontali da BiH ide unazad


Portal Sarajevo-RS.com - Istočno Novo Sarajevo konkuriše za sportski centar vrijedan 400.000 dolara\nIstočno Novo Sarajevo konkuriše za sportski centar vrijedan 400.000 dolara Istaknut\nčetvrtak, 06 april 2017 20:55\nVisoka delegacija Fudbalskog saveza Republike Srpske danas je tokom posjete opštini Istočno Novo Sarajevo, u razgovoru sa predstavnicima Opštine, predstavila projekat ''FIFA gol'', koji podrazumijeva izgradnju fudbalskih terena čija bi startna vrijednost iznosila 400.000 dolara.\nFudbalski savez Republike Srpske u sklopu ovog projekta, obići će šest područnih fudbalskih saveza u Srpskoj koji će ponuditi svoje lokacije za izgradnju ovog sportskog centra. Za gradnju ovakvog tipa sportskog centra potrebno je obezbjediti dobre uslove, kao i dozvole koje omogućavaju izgradnju.\nZa ovu potrebu, opština Istočno Novo Sarajevo konkurisala bi sa lokacijom na Tešanovom brdu, gdje se nalaze objekti i tereni ustupljeni Fudbalskom klubu ''Slavija'', saopšteno je iz Opštine.\nPrema projektu, bila bi izgrađena dva fudbalska terena sa pripadajućim objektima, čime bi se stvorili uslovi za igranje međunarodnih utakmica. Ovo bi bila prva faza realizacije projekta, nakon koje bi odabrane lokalne zajednice uputile pismo namjeren FS Republike Srpske.\nOvaj projekat finansira Svjetska fudbalska federacija (FIFA), uz sufinansiranje lokalnih zajednica.\nPoslednji put izmenjenočetvrtak, 06 april 2017 21:42\nViše iz ove kategorije « Od 104 vozača, 80 prekoračilo brzinu Oduzeto oružje prilikom pretresa kuće »


Beriša: Za 70 mesta u BSK konkurisalo 300 Srba | Novinska agencija Beta\nPOLITIKA-KOSOVO | 01.01.2019 15:30 > 01.01 15:45\nBeriša: Za 70 mesta u BSK konkurisalo 300 Srba\nMinistar odbrane Kosova, Rustem Beriša izjavio je da, uprkos činjenici da je veliki broj Srba pod pritiskom Beograda napustio Bezbednosne snage Kosova, ipak postoji veliko interesovanje lokalnih Srba da postanu deo BSK i to potkrepio podatkom da je za 70 mesta konkurisalo 300 Srba.\n"Za oko 70 radnih mesta prijavljeno je oko 300 pripadnika Srpske zajednice koji su zainteresovani da budu deo njegove strukture. Oko 200 zahteva je kod komandanta BSK, ostali su kod nas u Ministarstvu, tako da planiramo da u prvom tromesečju popunimo ta radna mesta sa Srbima. Odlučni smo da BSK bude višenacionalna i da u njoj budu predstavljeni svi gradjani", kazao je Beriša za agenciju Kosovapress.\nOn je izrazio očekivanje da bi sveobuhvatni sporazum o normalizaciji odnosa izmedju Kosova i Srbije uticao i na integraciju srpske zajednice u BSK i druge institucije.\nPrema njemu, Kosovo nema teritorijalne pretenzije ni prema jednoj susednoj zemlji i da bi tako treblo da se ponašaju i susedi prema Kosovu.\nBeriša ističe da će proces transformacije BSK u Oružane snage Kosova trajati deset godina.\n"U periodu od 10 godina, ako se stvori povoljniji ambijent, promeniti, zašto ne, i ime. Usvajanjem ovih zakona počinjemo podizanje odbrambenih kapaciteta, jer mi nemamo teritorijalne pretenzije ni prema jednoj susednoj državi i takav stav ćemo nastaviti i dalje", kazao je Beriša.\nMinistar odbrane Kosova naglašava da će, kada ostvari pune kapacitete, BSK delovati na celoj teritoriji Kosova.\nOn pojašnjava da će se u roku od 120 dana ministarstvo na čijem je čelu u celosti transformisati u Ministarstvo odbrane Kosova, posle čega sledi reorganizacija Glavnog štaba BSK.\n"Posle toga sledi transformacija komandi u okviru Glavnog štaba kao što su komanda pešadije, doktrine i osposobljavanja, logistike i nacionalne garde. Ova će godina biti puna izazova", kaže Beriša.\nSkupština Kosova je 14. decembra u drugom čitanju usvojila tri zakona o transformaciji BSK u Oružane snage Kosova bez promene imena tih snaga.\nPredsednik Kosova Hašim Tači je 28. decembra potpisao ukaz o proglašenju Zakona o Ministarstvu odbrane Kosova, Zakon o BSK i Zakon o službi u BSK.\nPrethodno je bilo predvidjeno da se transformacija BSK izvrši izmenama i dopunama Ustava Kosova, za šta je potrebna dupla dvotrećinska većina, odnosno, neophodno je da za izmene, pored dve trećine ukupnog broja poslanika, glasaju i dve trećine poslanika manjina.\nMedjutim zbog protivljenja poslanika Srpske liste transformacija je izvršena na osnovu izmene zakona.\nPodršku transformaciji dali su SAD, Velika Britanija i Nemačka, dok je generalni sekretar NATO-a izjavio da je suvereno pravo Kosova da ima svoje odbrambene snage, ali je istovremeno ocenio da se to ostvaruje u "nepovoljno vreme".


Predstava povodom Dana pozorišta | M novine Sremski informativni portal\nM novine Sremski informativni portal > Aktuelno > Predstava povodom Dana pozorišta\nPovodom Svetskog dana pozorišta i Dana Pozorišta „Dobrica Milutinović“, na Velikoj sceni sremskomitrovačkog Pozorišta u nedelju 27. marta sa početkom u 20:00 časova biće izvedena predstava „Ljubavi Džordža Vašingtona“ rediteljke Lilijane Ivanović, urađena prema tekstu Mire Gavrana.\nUlaznice za predstavu „Ljubavi Džordža Vašingtona“ su besplatne i mogu se preuzeti na biletarnici Pozorišta „Dobrica Milutinović“ radnim danima od 8 do 15 sati ili neposredno pre izvođenja predstave u nedelju 27. marta posle 19 sati. Sve informacije i rezervacije ulaznica mogu se dobiti na broj telefona 022/615-115.\nU sklopu obeležavanja Dana Pozorišta „Dobrica Milutinović“ pre početka predstave biće otvorena i izložba slika pod nazivom „Godine su prolazile“, posvećena istorijatu našeg Pozorišta.\nU ovom delu snažne umetničke lepote ravnopravno dominiraju dva ženska lika, Marta Vašington, supruga Džordža Vašingtona i Silvija Karver, njegova ljubavnica. Mesec dana posle smrti prvog američkog predsednika, njegova udovica Marta poziva predsednikovu ljubavnicu, Silviju Karver, da je poseti. U dramatičnom susretu, punom emocija, dve rivalke po prvi put otkrivaju jedna drugoj celu istinu i bacaju potpuno novo svetlo na zajedničku prošlost. Snažna emotivna borba žene i ljubavnice pokojnog predsednika naposletku dovodi do neočekivanog ishoda. Poseban ton predstavi daje misaono napregnuta, gotovo intimna atmosfera među likovima koji nam iznose dubinu njihovog uzajamnog odnosa, određenog odnosom svake od njih prema voljenom muškarcu koji je nedavno preminuo. Uloge tumače Dušanka Anojčić i Jelena Janković.


Podgorica dobila prvi zeleni hotel - CdM\nPodgorica dobila prvi zeleni hotel\n“Unaprijeđenje broja sertifikovanih smještajnih jedinica važno je za pozicioniranje na emitivnim tržištima zapadne i sjeverne Evrope, kao i udaljenih destinacija, budući da turisti koji dolaze iz ovih država očekuju visok kvalitet usluge, pun doživljaj destinacije i spremni su da izdvoje više novca za boravak u sertifikovanom smještaju”, saopšteno je iz NTO-a.\nNacionalna turistička organizacija Crne Gore i Ministarstvo održivog razvoja i turizma obezbjeđuju finansijska sredstva za uvođenje ekoloških sertifikata sertifikata “ISO 9001”, “Travellife” i “EU Ecolabel” u partnerstvu sa UNDP u okviru projekta Razvoj niskokarbonskog turizma i Evropskom bankom za obnovu i razvoj koji pružaju tehničku podršku s ciljem ispunjavanja potrebnih kriterijuma za sertifikaciju.\nKako ističu, tokom poslednje dvije godine, 20 hotela i apartmana na crnogorskoj obali dobilo je sertifikate održivosti, na taj način pokazavši spremnost da afirmišu koncept zelene turističke ponude uz poštovanje principa racionalnog korišćenja resursa.\n“Sertifikovani hoteli prepoznati su po ekonomičnom poslovanju što ih čini značajnim partnerima u očuvanju prirode i borbi protiv klimatskih primjena. Sertifikat održivosti je potvrda da hoteli štede energiju i vodu, koriste manje štetna hemijska sredstva, rade na promociji održivog saobraćaja i na redukciji otpada. Zaposleni u ovim objektima intenzivno sarađuju sa gostima na planu razvoja ekološke svijesti”, navode oni.\nSvi zainteresovani hotelijeri mogu da se prijave za Program podsticajnih mjera u oblasti turizma – Mjera Ib – unaprjeđenje kvaliteta usluga, preko web stranica: www.mrt.gov.me i www.montenegro.travel.\nTagsekološki hotel ministarstvo turizma NTO


Vučić novinarima čitao delove rezolucije EP - "izgubili se u vremenu i prostoru"\nVesti Autor:FoNet, Beta26. mar. 202114:10 > 14:45180 komentara\nOni su svojim izveštajem sve sami rekli o sebi, ni reč ne moram da dodam, samo ću pročitati delove izveštaja, rekao je predsednik Srbije Aleksandar Vučić o izveštaj Evropskog parlamenta o Srbiji.\nVučić je, novinarima na gradilištu mosta na Savi kod Šapca, pročitao delove rezolucije koji se tiču zdravstvenog sistema i naglasio da Srbija ima opreme, lekova, vakcina upravo jer se nije oslanjala na EU.\n„Kritikuju se reči Telekoma, koji je sklopio ugovor sa firmom iz EU. Pa šta bi oni, da štite tajkunski kriminal u Srbiji“, upitao je Vučić.\nDalje, nastavio je da čita delove rezolucije, postoji zabrinutost zbog kampanje dezinformacija kako bi se delegitimisala državnost Kosova.\nVućić je rekao da je kosovski premijer Aljbin Kurti stavom o dijalogu sa Srbijom pokazao da najviše voli da razgovara sam sa sobom.\n„Neka on gura svoje, time nam jasno pokazuju da dijalog nikad nisu ni hteli“, rekao je Vučić.\nNaglasio je da reaguje na izveštaj samo da bi građanima Srbije pokazao kako se neki odnose prema Srbiji, u oblastima poput zdravstva, gde nema ni trunke politike.\n„Kažu naš zdravstveni sistem pati od nedostatka resursa, mora da su gledali svoje dvoriše“, dodao je on, podsećajući da je Srbija slala nekim zemljama donacije medicinske opreme i da u svom skladištu ima 500 respiratora.\nVučić: Pokazaću tabele, vakcine nas spasile katastrofe\nPredsednik Srbije najavio je da će „narednih dana“ pokazati tabele na kojima se, kako je rekao, vidi „koliko su nas vakcine spasle od katastrofe“.\nOn je ocenio da je epidemiološko stanje u Srbiji „i dalje teško“.\n„Šta god radili, situacija je teška ali morate razumeti i ljude, posebno mlade jer nama niko nije uzeo godinu dana života kao što je korona uzela mladima. Moramo se vakcinisati i požuriti s tim jer bez vakcinacije nema nam napretka države“, kazao je Vučić.\nAleksandar VučićEvropski parlamentizveštajkoronavirusvakcinacija


Detalj sa Projektne nastave na temu Deca i mediji (Foto Kim)\nEkonosmko- trgovinska škola u Lapljem Selu u saradnji sa organizacijom „Prijatelji dece Srbije“ organizovala je projektnu nastavu u više etapa, koja je uključivala rad učenika treće i četvrte godine. Na nastavi su obrađene teme: "Mediji u Srbiji, nekad i sad" i "Negativan i pozitivan uticaj medija na omladinu"...\nUčenici su na projektnoj nastavi najpre popunjavali anonimne ankete i odgovarali na pitanja o vremenu koje posvećuju sadržajima na inetrnetu i društvenim mrežama, koje društvene mreže koriste, umeju li da prepoznaju negativan sadržaj na internetu i televiziji...\n„Nažalost, deca nisu u dovoljnoj meri upoznata sa radom medija, gotovo da nisu uopšte upoznata sa tim. Prezentovali smo im temu "Mediji u Srbiji, nekad i sad", ta tema se posebno bavi zaštitom identiteta deteta u medijima i kršenjem dečijih prava. Ona su danas najčešće izložena negativnim sadržajima na televiziji, ali i na društvenim mrežama“, kazala je profesoka ruskog jezika Mateja Kostić.\nOrganizacija „Prijatelji dece Srbije“ ovu inicijativu sprovodi uz saradničku podršku Mreže organizacija za decu Srbije (MODS), Škole za roditelje i drugih partnerskih organizacija. Podržana je od strane američkog naroda putem Američke agencije za međunarodni razvoj (USAID) u okviru projekta “Aktivni građani - bolje društvo,\nKroz ovu inicijativu je do sada obnovljen "Kodeks deca i Mediji", organizovan niz sastanaka sa predstavnicima medija i političkih partija u svrhu informisanja i potpisivanja novog pravilnika, odnosno obavezivanja na njegovu primenu u medijskoj i političkoj praksi, kao i angažovanju javnosti kroz različite medijske kampanje.


Drama o Gavrilu Principu gostuje u Bosni i Hercegovini, Hrvatskoj i Sloveniji | Heartefact\nDrama o Gavrilu Principu gostuje u Bosni i Hercegovini, Hrvatskoj i Sloveniji\nPredstava Mali mi je ovaj grob, Biljane Srbljanović u režiji Dina Mustafića, u okviru regionalne turneje gostovaće u Bosni i Hercegovini, Hrvatskoj i Sloveniji. Predstava će biti izvedena 27. novembra u Brčkom, 28. novembra u Zagrebu i 29. novembra u Novoj Gorici.\nNakon letnje jadranske turneje i nekoliko gostovanja publika u Hrvatskoj i Bosni i Hercegovini ponovo ima priliku da gleda predstavu Mali mi je ovaj grob, dok će za publiku u Sloveniji ovo biti premijerno izvođenje. Predstava će u Brčkom biti izvedena u Domu kulture na festivalu Susreti kazališta/pozorišta, u Zagrebačkom kazalištu mladih, a u Novoj Gorici u Slovenačkom narodnom pozorištu.\nPriča o Sarajevskom atentatu i implikacijama tog čina na opštem i ličnom planu, sa fokusom na značaj borbe za slobodu, revoluciju i mladost, realizovana je u koprodukciji Hartefakt fonda i Bitef teatra iz Beograda, Kamernog teatra 55 i festivala MESS iz Sarajeva, kazališta Ulysses sa Briona i producentske kuće Testament films. Predstava je nastala u saradnji sa Ministarstvom kulture i informisanja Republike Srbije u okviru projekta obeležavanja stogodišnjice početka Prvog svetskog rata.\n„Drama nije ni istorijska ni politička, ona ne govori o događajima, nego o ljudima. Upravo različita vidjenja ljudi, odnosno ove istorijske ličnosti, 19-ogodišnjeg atentatora, otkrivaju sasvim različita tumačenja istorije na Balkanu“, ističe autorka teksta Biljana Srbljanović.\nPredstava otvara pitanje uloge angažovanog teatra u savremenom društvu, angažovane kulture, a posebno uloge umetničkih i kulturnih stvaralaca u kreiranju nove društvene stvarnosti u regionu Balkana.\nZa zagrebačku publiku biće organizovan razgovor sa autorskim timom predstave, na temu „Istorija i umetnost: antinomski par?“ koji će se uz podršku Foruma ZFD održati u subotu, 29. novembra od 10 časova u Zagrebačkom kazalištu mladih.\nPredstava Mali mi je ovaj grob je na redovnom repertoaru beogradskog Bitef teatra. Sledeća izvođenja su 13. i 14. decembra.


DonauSoja: Opšte informacije\nUdruženje Danube Soya O nama Opšte informacije\nDonau Soja je međunarodno udruženje koje se zalaže za bezbednost i visok kvalitet proizvoda, podrškom proizvodnje i korišćenja genetski nemodifikovane (BEZ GMO) soje iz Evrope.\nDunav Soja standard kvaliteta, sertifikacijom od njive do trpeze, garantuje da je proizvod sa oznakom „Hranjeno sojom kontrolisanog kvaliteta i porekla Dunav Soja“ dobijen korišćenjem domaće, evropske, genetski nemodifikovane (BEZ GMO) soje i bez upotrebe genetski modifikovanih organizama (GMO) u celom procesu proizvodnje.\nDonau Soja udruženje broji preko 290 članova iz 21 evropske zemlje među kojima su vodeći trgovinski lanci, proizvođači prehrambenih poizvoda (jaja,meso, mleko), proizvođači stočne hrane, proizvođači i prerađivači soje, trgovci i druge značajne institucije i organizacije za zaštitu životne sredine, kao što su Greenpeace i WWF koje podržavaju održive sisteme u proizvodnji BEZ GMO soje kontrolisanog porekla. Članovi Donau Soja udruženja su važni učesnici tržišnog lanca vrednosti u proizvodnji visokokvalitetne hrane BEZ GMO evropskog porekla.\nDonau Soja udruženje podržano je od strane Ministarstva poljoprivrede i zaštite životne sredine Republike Srbije, koje Dunav Soja standard kvaliteta podržava još od 2013. godine kada je, zajedno sa 16 drugih nadležnih ministarstava iz evropskih zemalja dunavskog regiona, potpisalo Dunav Soja Deklaraciju.


Vučić odbojkašicama:Hvala za medalju i još bolji ugled Srbije - Studio B\nVučić odbojkašicama:Hvala za medalju i još bolji ugled Srbije\nVučić odbojkašicama:Hvala za medalju i još bolji ugled Srbije Tanjug\nDruštvoDrustvo Pocetna 10. 09. 2019. 11:51:05\nHvala vam i na medalji i na doprinosu još boljem ugledu Srbije, rekao predsednik Vučić srpskim odbojkašicama, koje su osvojile „zlato“ na Evropskom prvenstvu u Turskoj.\n„Hvala na veličanstvenom uspehu. Narod se obradovao vašem uspehu, više nego što mislite“, rekao je Vučić u Predsedništvu.\nKaže da nijedna odbojkaška utakmica nije bila gledanija, pošto je finale sa Turskom oborila rekorde gledanosti i dodaje da se prenosila na dve televizije – RTS-u i Areni.“Nikada nijedna utakmica nije privukla toliko gledalaca“, kazao je Vučić i istakao da su one zaslužne što je ženska odbojka postala nacionalna uzdanica.\nNajavio je da će država dodatno povećati nagrade da svako može da dobije 50.000 evra za zlato u Tokiju i ako treba da obezbedi sve što treba za pripreme.“Beskrajno vam hvala, napravile ste ogroman pomak u sticanju ugleda Srbije“, poručio je predsednik.\nPodsetio je da je odbojkašice dočekalo nekoliko hiljada građana, kao i da su uz njih bile osim Srbije i Republika Srpska i veliki deo ljudi u Crnoj Gori.Prenos finalne utakmice je, kako kaže, bio najgledaniji i u Turskoj, gde je 15 miliona gledalaca pratilo putem dve televizije, što je bila velika promocija za našu zmelju.\n„Sve ukupno 450 miliona ljudi, što je gotovo cela Evropa, moglo je da vidi uspeh Srbje da imamo najbolje sportiste, odbojkašice.\nVučić je napomenuo da se kiti tuđim perjem, s obzirom da godinama nije bio ni na jednoj utakmici i istakao da je to uspeh odbojkašica, a da je na državi da obezbedi uslove, a što i čini.“Njihova ljubav prema otadžbini je veća od novca koji imamo“, dodao je Vučić.\nPredsednik je poručio da moramo da gradimo žensku odbojku za budućnost.Našalio se sa selektorom Zoranom Terzićem, koji je dugogodišnji šef stručnog štaba ženske reprezentacije i poručio mu da ostane na tom mestu doživotno i da spremi nekoga da ga zameni „za 45 godina“.\nPoželeo je odbojkašicama još mnogo uspeha i medalja.“Mi ćemo da radimo državni posao, da obezbedimo i poboljšavamo uslove i siguran sam da ćemo u tome uspeti“, rekao je Vučić.\nKapiten reprezentacije Maja Ognjanović zahvalila je na čestitkama i rekla da odbojkašicama ne preostaje ništa drugo osim da se zahvale na izvanrednim uslovima koje država i savez pružaju.“Trudićemo se da ispunimo očekivanja i da se vidimo istim povodom, na istom mestu uskoro“, rekla je Ognjanović.


NIKO NIJE SIGURAN: Elon Musk i Edvard Snouden pozivaju da NE KORISTIMO WhatsApp za komunikaciju - Volim Podgoricu\nPočetna/NOVOSTI/Društvo/NIKO NIJE SIGURAN: Elon Musk i Edvard Snouden pozivaju da NE KORISTIMO WhatsApp za komunikaciju\nNIKO NIJE SIGURAN: Elon Musk i Edvard Snouden pozivaju da NE KORISTIMO WhatsApp za komunikaciju\nAplikacija za razmjenu poruka WhatsApp traži od korisnika da se do 8. februar izjasne da li prihvataju novu, veoma kontroverznu, politiku privatnosti ili će im pristup aplikaciji biti onemogućen. Onima kojima je privatnost podataka i povjerljivost komunikacije važna, tvrde da postoje bolje aplikacije od ove.\nNajava o novoj politici privatnosti na WhatsApp-u navela je mnoge korisnike da potraže alternative, a poznate ličnosti, poput Ilona Maska i Edvarda Snoudena, pozivaju korisnike da se opredijele za aplikacije koje više brinu o privatnosti naših podataka.\nČak su i tvorci WhatsApp-a, koji su aplikaciju prodali „Fejsbuku” 2014. godine za 18 milijardi dolara, okrenuli leđa svome čedu, a suosnivač Brajan Ekton je u intervjuu 2018. godine priznao: „Prodao sam privatnost svojih korisnika radi veće koristi“.\nKoji su novi uslovi\nUkoliko pristanete na nove uslove WhatsApp-a to znači da će svi vaši korisnički podaci, uključujući i broj telefona biti dostupni „Fejsbuku“, koji je vlasnik WhatsApp-a\nSvi korisnici treba da prihvate nove uslove do 8. februara 2021. ili će u protivnom izgubiti pristup svojim razgovorima i kontaktima.\nAžuriranje se dobija u obliku obavještenja u aplikaciji, koje korisnici mogu da ignorišu do naznačenog datuma.\nAplikacija u vlasništvu „Fejsbuka“ ima više od dvije milijarde korisnika širom svijeta, pa čak i ako se milioni odluče da prestanu sa korišćenjem WhatsApp-a, malo je vjerovatno da će njegova popularnost osjetno oslabiti.\nAli za one koji nisu zadovoljni novim uslovima i odredbama ili koji jednostavno žele da Fejsbukov ekosistem aplikacije ostave iza sebe, neki od alternativa u 2021. godini bi mogle biti sledeće aplikacije:\nVjerovatno najomiljenija aplikacija za razmjenu poruka pored WhatsApp-a je Telegram, koji podržava mnoge iste funkcije, pa čak i neke dodatne.\nOsnivač Telegrama Pavel Durov neprestano je kritikovao WhatsApp zbog uočenih problema sa sigurnošću i privatnošću, opisujući ga kao „opasan“ i tvrdeći da pod vlašću „Fejsbuka“ nikada neće biti bezbjedan.\n„Ni jedan jedini dan u deceniji postojanja WhatsApp-a ova usluga nije bila sigurna“, napisao je Durov u objavi na svom blogu kada je otkriveno da je nalog Džefa Bezosa navodno hakovan zbog sigurnosne greške u aplikaciji.\nSa više od 400 miliona korisnika, Telegram je stoga već popularna i poznata alternativa korisnicima koji su više usredsređeni na privatnost.\nSlično Telegramu i WhatsApp-u, Signal je besplatan, jednostavan za upotrebu i dostupan na svim glavnim platformama.\nZa razliku od ove dve aplikacije, međutim, Signal koristi otvoreni kod za šifrovanje koji omogućava programerima bezbjednosti da ga testiraju na nedostatke i pronađu greške.\nOva dodatna sigurnost dolazi po cijenu nekih funkcija koje podržavaju druge aplikacije za razmjenu poruka, što znači da je nešto oštriji u svom izgledu i funkcionalnosti.\nPopularan među milijarderima i disidentima, Signal nudi vjerovatno najsigurniji metod za komunikaciju u poređenju sa bilo kojom drugom aplikacijom za razmjenu poruka.\nSa oko 260 miliona korisnika, Viber je u pojedinim zemljama čak popularniji od Telegrama. Korisnici su obično regionalno opredijeljeni za ovu aplikaciju, što znači da će vam možda biti teže da pronađete prijatelja koji živi na dijelu planete gdej ova aplikacija nije tako popularna.\nNjegova osnovna baza korisnika je u istočnoj Evropi, sjevernoj Africi i na Bliskom istoku, mada ima korisnika i drugdje po svijetu.\nOmogućava grupno ćaskanje, slanje glasovnih i video porika i podržava video i audio pozive. Slično kao na Telegramu i Votsapu, sve poruke na Vajberu su šifrovane, a takođe omogućava korisnicima slanje vremenski ograničenih poruka koje će poslije određenog roka biti izbrisane.\nAplikacija Trima čije sjedište se nalazi u Švajcarskoj, sebe opisuje kao „servis za razmjenu poruka koji generiše najmanje korisničkih podataka“.\nKorisnicima omogućava da koriste osmocifreni identifikacioni kod, a ne svoj broj telefona za povezivanje sa drugim korisnicima, dok se kontakti mogu verifikovati pomoću kju-ar koda.\nNudi nekoliko funkcija koje nisu dostupne na Votsapu, poput reagovanja na pojedinačne poruke i „zaključavanja“ pojedinačnih ćaskanja lozinkom.\nZa razliku od ostalih navedenih opcija Trima nije besplatna, a jedan od njihovih slogane je i „ne plaćajte svojim podacima“.\nJoš jedan nedostatak, inače odlične aplikacije, je i taj što ima samo 10 miliona preuzimanja u Gugl prodavnici, što znači da će korisnicima biti jako teško da pronađu ljude sa kojima bi mogli da razmjenjuju poruke.\neduard snouden elon musk WhatsApp\nUHAPŠEN "ŠAMAN KANONA": Nosio koplje i kapu sa rogovima tokom upada u Kapitol\nBili na ŽURKAMA, a imaju rješenja o IZOLACIJI\nPovratni ping: NIKO NIJE SIGURAN: Elon Musk i Edvard Snouden pozivaju da NE KORISTIMO WhatsApp za komunikaciju – Dijaspora News


IDE NA RAPORT: Merkel pozvala Vučića da posjeti Njemačku u januaru zbog... | Slobodna Bosna\nIDE NA RAPORT: Merkel pozvala Vučića da posjeti Njemačku u januaru zbog...\nNjemačka kancelarka Angela Merkel pozvala je predsjednika Srbije Aleksandra Vučića da u januaru posjeti Berlin, što je predsjednik sa zadovoljstvom prihvatio, navodi se u saopštenju kabineta predsjednika nakon njegovog telefonskog razgovora sa kancelarkom.\nPredsjednik Srbije je sa Merkelovom razgovarao o bilateralnim odnosima i situaciji u regionu.\nVučić i Merkel su, u dugom i prijateljskom razgovoru, izrazili zadovoljstvo stalnim napretkom političkog dijaloga i ekonomske saradnje Srbije i Njemačke.\nPredsjednik je ukazao na to da njemačke kompanije, koje posluju kod nas, zapošljavaju više od 60.000 radnika i značajno doprinose ekonomskom razvoju Srbije, kao i ugledu naše zemlje kao dobrog mjesta za investicije.\nOn je kancelarki zahvalio na kontinuiranoj podršci Njemačke evrointegracijama Srbije, posebno imajući u vidu njemačko predsjedavanje EU u drugoj polovini sljedeće godine.\nU isto vrijeme, izrazio je potrebu za postojanjem jasnog plana za proširenje EU i vremenskog okvira za članstvo, jer je proces evropskih integracija Zapadnog Balkana od značaja za mir i stabilnost u regionu.\nVučić je naglasio da će Srbija, sa istim ciljem - regionalne stabilnosti, nastaviti da promoviše politiku mira i saradnje.\nOn je njemačkoj kancelarki prenio utiske sa nedavnog sastanka u Parizu i mogućnostima za nastavak dijaloga Beograda i Prištine i, s tim u vezi, istakao je da bi bilo važno da Njemačka i Evropa ostanu pri stavu da je neophodno da prištinske vlasti ukinu takse na robu iz centralne Srbije, kako bi dijalog bio nastavljen.\nPredsjednik je naglasio da je Srbija u potpunosti posvećena dijalogu, koji se vodi uz posredovanje Evropske unije, s namjerom da postizanjem kompromisnog, obostrano prihvatljivog rješenja, obezbijedi stabilnost u regionu.\nBLIŽI MU SE KRAJ: Veliko istraživanje otkrilo koliko će građana Srbije na izborima dati glas Aleksandru Vučiću\nVUČIĆ ZABRINUT: Poslao tim ljekara da prate stanje MILORADA DODIKA\n23. Dec. 20203\nPISAC I SCENARISTA ŽARKO JOKANOVIĆ PISAO ALEKSANDRU VUČIĆU: "Toliko lažeš da si se smučio sam sebi"


Društvo maj 07 2020\tveličina teksta\tSmanji veličinu teksta Povećaj veličinu teksta\nPredsednik odbora AZERTADŽ, potpredsednik OANA, poznati novinar Aslan Aslanov napisao je članak o merama koje država preduzima protiv korona virusa u Azerbejdžanu i ulozi predsednika Ilhama Alijeva po ovom pitanju.\nU članku se govori o tome da je strateški pogled predsednika Ilhama Alijeva na borbu protiv korona virusa - priča o uspehu.\nBlagovremeno donete odluke, kao rezultat dalekosežnog razmišljanja predsednika Ilhama Alijeva, omogućile su da se gubici svedu na minimum. Država pruža maksimalnu socijalnu podršku najrazličitijim slojevima stanovništva. Nije slučajno što je Azerbejdžan jedna od zemalja koju karakteriše efikasnost mera za borbu protiv korona virusa.\nAkcije koje je u to vreme preduzela azerbejdžanska vlada, a potom i donete odluke, pokazale su da je situacija danju i noću pod kontrolom predsednika. Pažljivo je pratio tok događaja, proučavao i precizno procenjivao rizike.\nStrateški pogled predsednika Ilhama Alijeva na problem i njegova dalekosežna rešenja, zasnovana na proceni rizika doprineli su postizanju glavnog cilja - sprečavanju širenja virusa i razbijanje lanca infekcije. To je, upravo, ono na šta je od prvog dana pandemije ciljala politika predsednika Azerbejdžana, koji je rekao: „Za nas je prioritetno zdravlje ljudi, njihov život i socijalna zaštita.“\nKao rezultat žestokih i preventivnih mera, kroz neko vreme, uspešno je preuzeta kontrola nad situacijom. Trend u odnosu broja zaraženih i izlečenih postao je pozitivan. Azerbejdžansko zdravstvo, uključujući medicinske radnike, pokazalo je sposobnost za prevazilaženje teškog iskušenja.\nVelika prednost bilo je otvaranje moderne bolnice «Jeni klinika» sa 575 bolničkih kreveta, u danima kada je vladala epidemija, kao i puštanje u pogon preduzeća koje dnevno proizvodi 250 000 medicinskih maski u hemijsko - industrijskom parku Sumgajitu.\nPoredeći broj zaraženih i smrtnih slučajeva, jasno se vidi da se Azerbejdžan vešto nosi sa lečenjem bolesti Kovid-19: do danas je od 1932 osobe zaraženih korona virusom izlečeno 1.441 osoba, dok je zabeleženo samo 25 smrtnih slučajeva.\nPredsednik Azerbejdžana je, takođe, inicirao održavanje samita u formatu kontakt grupe Pokreta nesvrstanih na temu "Zajedno protiv Kovida-19." Ova inicijativa, jednoglasno podržana i odobrena od strane država učesnica, još jedan je primer liderstva Azerbejdžana u međunarodnoj saradnji protiv koronavirusa.\nProglas za formiranje odbora Udruženja građana KO NAM TRUJE DECU... Sve ljude koji dele naše stavove, pojedince, grupe, zajednice, udruženja... pozivamo da nam se pridruže u borbi za svu našu decu. ZBIJAMO REDOV...\nViše iz ove kategorije « Povoljnije renoviranje kuća i stanova uz Loki gradnju\tHejdar Alijev, simbol progresa Azerbejdžana »\nNedavno je u Urduženju književnika Srbije promovisan novi, peti roman Branke Gajović, koja je i…


Academ Link - Profesori i istraživači pokrenuli peticiju, žele da se zaustavi primena OBRAZOVNIH ZAKONA\nProfesori i istraživači pokrenuli peticiju, žele da se zaustavi primena OBRAZOVNIH ZAKONA\nUniverzitetski profesori i istraživači pokrenuli su peticiju kojom se zahteva da se hitno zaustavi primena svih obrazovnih zakona koji su nedavno usvojeni i da se započne rad na donošenju novih zakona zasnovanih na stavovima struke.\nPeticija se sprovodi elektronski na sajtu Udruženja profesora i istraživača (UPI- www.upi.rs), a do 14 sati potpisalo je 107 univerzitetskih profesora i istraživača.\nU saopštenju Udruženja profesora i istraživača navodi se da su paketom novih zakona o obrazovanju, koji su po hitnoj proceduri usvojeni u Skupštini Srbije, zadaci akademske zajednice i celokupne obrazovne struke predati u ruke političkih struktura.\n"Ovim zakonima zadat je veliki udarac autonomiji univerziteta, smanjen je uticaj nezavisnih tela na kreiranje obrazovnih politika i praćenje njihove realizacije. Ugrožena su prava učenika na kvalitetno obrazovanje i uveden je niz mera koje se mogu politički zloupotrebiti na štetu samog obrazovnog sistema i društva uopšte", navodi se u saopštenju.\nOni podsećaju da su najviše akademske institucije (SANU, KONUS i NSVO) u pismu upućenom Ministarstvu prosvete upozorile na drastično kršenje autonomije univerziteta, a samim tim i na oduzimanje ključne uloge koju bi akademska zajednica morala imati, kako posredno tako i neposredno, u društvenom životu Srbije.\nMinistarstvo prosvete danas je u odgovoru na primedbe prosvetnih institucija negiralo njihove tvrdnje da Zakon o visokom obrazovanju ugrožava autonomiju univerziteta, uz podsećanje da je usvajanju Zakona prethodila široka javna rasprava, a da su u radnoj grupi koja je radila na pripremi nacrta zakona bili i predstavnici akademske zajednice.\nU Skupštini Srbije nedavno je usvojen set prosvetnih zakona i to Zakon o visokom obrazovanju, Zakona o osnovama sistema obrazovanja i vaspitanja (ZOSOV), Zakona o predškolskom vaspitanju i obrazovanju, Zakona o osnovnom obrazovanju i vaspitanju, Zakona o srednjem obrazovanju i vaspitanju, Zakona o dualnom obrazovanju.


1,200.00 RSD (Sa PDV-om)\nMatični sok od aronije koji je sasvim različit od drugih na srpskom tržištu – dobijen je hladnim presovanjem i apsolutno je bez ikakvih dodatka – u njemu nema dodate ni vode, ni šećera ni konzervansa. Ono što ga čini ga popuno jedinstvenim u Srbiji, a i šire, jeste i činjenica da ima minimalno 22 brix (jedinica za merenje suve aktivne materije – u ovom slučaju 22% suve aktivne materije).\nBruto težina 1.35 Kg\n100% uzgajano i proizvedeno u Srbiji! Aroniju smo otkrili i zavoleli pre nekoliko godina, negde baš u ono vreme kada se u Srbiji saznaje koje su njene blagodeti po zdravlje. Svojim svojstvima obuzela nas je potpuno, ne dopuštajući da prva zaljubljenost prođe. Posvetili smo joj se potpuno i u blizini Beograda zasadili jednu od najvećih plantaža u Srbiji.


Hoće li UN opet preuzeti na sebe rešavanje pitanja Kosmeta\nHoće li UN opet preuzeti na sebe rešavanje pitanja Kosmeta\nNeodređena situacija koja je nastala u ovom trenutku oko Kosmeta, stvorila je neočekivane mogućnosti za uspostavljanje, reklo bi se nepovratno izgubljenog uticaja na odgovarajuće procese od strane OUN.Primetan je “zamor” glavnih svetskih igrača od ovoga što se odigrava u trouglu Beograd – Priština – Kosovska Mitrovica. Po informacijama kojima raspolažemo i u Vašingtonu i u Briselu se razmatraju različiti scenariji postepenog “skraćivanja” sopstvenog finansijskog i političkog prisustva na Kosmetu. I već u mesecima koji su pred nama može se ispostaviti da će se pored mnogostradalne misije za poslove privremene administracije UN na Kosmetu (UNMIK) – još neko time baviti.\nRazume se, ni SAD, ni NATO, ni EU ne pomišljaju o potpunom odlasku sa Kosmeta. Za Vašington je tamo najvažnija vojna baza “Bondstil”, koja ne samo da se ne potčinjava UN, nego ni NATO komandi i koja se nalazi u sredini vojno-teritorijalne “ose” od Italije do Turske. Ovaj objekat omogućava Amerikancima da kontrolišu akvatorij Sredozemnog i Crnog mora, a takođe i maršrute koje vode na Bliski Istok, Severnu Afriku i Kavkaz – u tom smislu i maršrute postojećih i budućih naftovoda iz regiona Kaspijskog mora i Centralne Azije. Kako je u vezi sa tim pravilno primetio Endrju Bačević, profesor na katedri za međunarodne odnose i istoriju na Bostonskom univerzitetu, stvaranje slične infrastrukture i rešavanje drugih vojnih ciljeva bio je ključni zadatak SAD u okviru NATO operacije protiv SRJ tokom 1999. godine. Upravo tada je formalno rukama kompletne severoatlanske alijanse bio dostignut isključivo američki cilj – “podrška premoći SAD” u Evropi i “sprečavanja odustajanja Evrope od prethodnih pravila”. Kao što je poznato, centralno mesto među ovim “pravilima” zauzima “norma o dominaciji SAD”.\nTo je to, što se tiče niza vojnih aspekata SAD na Kosmetu. Evropska Unija nema sličnih interesa, pa je zato manja formalna zainteresovanost u očuvanju sopstvenog prisustva u pokrajini. To je ovih dana, između ostalog, stavio do znanja Žerar Galuči, bivši predstavnik UN za sever Kosova, priznavši da “zapadne države žele da napuste Kosovo”. I ovde se postavlja glavno pitanje: ko će to prvi učiniti, a ko će biti prinuđen da se zadrži?\nPo tumačenju Galučija, ipak će prvi “politički” da se povuku Amerikanci – razume se, ostavivši za sobom sopstvene vojne strukture (uključujući “Bondstil”), a takođe i izuzetan uticaj na Albansko stanovništvo na Balkanu. “Bez obzira na to što SAD još uvek igraju važnu ulogu u tome da se ubede kosmetski Albanci da se ponašaju na odgovarajući način, – što znači da postignu kompromisno rešenje sa Srbijom – Amerikanci ipak žele da napuste Kosovo” – kaže funkcioner UN oslanjajući se na sopstvene izvore.\nU tom slučaju, sledeći kandidat “za izlazak” može biti civilno-policijska misija EU u Prištini. “Niko ne može zaustaviti EULEKS da ostane na Kosovu, ako EU u Prištini odluči da je došlo vreme za njen odlazak” – uveren je Žerar Galuči.\nI upravo tu se može pojaviti unikalna šansa za OUN da ponovo na sebe preuzme vodeću ulogu u regulisanju kosmetskog pitanja.Odlazak SAD i EU sa Kosmeta “označiće povratak pitanja obratno, u OUN” – smatra Galuči. I premda on kao glavni zadatak prisustva UN vidi samo u sadejstvu “mirne implementacije sporazuma Beograda i Prištine” – jasno je da je spektar zadataka mnogo širi. Taj spektar u sebe uključuje, između ostalog i takva, za SAD i EU veoma neprijatna pitanja kao što su svestrano istraživanje činjenica o “crnoj transplantologiji” i povratak situacije na Kosmetu u norme Rezolucije SB UN № 1244 od 10. juna 1999. godine.\nRazume se da ne treba očekivati da će zapadni autori “kosovskog projekta” istog časa odustati od svog detenceta. Međutim, objektivne finansijsko-ekonomske okolnosti zaista mogu napraviti od kosovskog pitanja balast, kako za SAD tako još više za EU. Indikativno je da već sada slična perspektiva izaziva nimalo šaljiva uzbuđenja. Enver Hodžaj, odgovoran za međunarodnu politiku u “Kosovskoj vladi”, požurio je da rasporedi sopstvene prioritete po ovom pitanju. On je pozvao SB UN da što je moguće pre razmotri situaciju na Kosovu i Metohiji na svom specijalnom zasedanju – no samo zato da bi se donela odluka o prekidu delatnosti misije UNMIK. “Jedini zadatak misije UNMIK treba da bude pomoć Kosovu radi dobijanja članstva u OUN” – insistira Hodžaj i ističe da je sad nastupio “najbolji trenutak” za rešavanje ukazanog zadatka.\nKako god bilo, OUN se može u skorije vreme ponovo naći u centru kosmetskog raskršća – ili tačnije, na kosmetskoj prvoj vatrenoj liniji. U junu 1999. godine UN su, uz aktivno učešće Rusije, uspele da u određenom stepenu sačuvaju svoj obraz i zadrže da situacija na Kosmetu ne pređe pod punu kontrolu arhitekata “novog svetskog poretka”. Očigledno da poslednjih godina UN ne zaslužuju lovorike po pitanju Kosmeta. Da nije došlo vreme da se počne raditi na greškama?


Vulin sa Šibom o situaciji na Kosovu - Politika - Dnevni list Danas\nPočetna » Politika » Vulin sa Šibom o situaciji na Kosovu\nVulin sa Šibom o situaciji na Kosovu\nMinistar odbrane Aleksandar Vulin sastao se danas u Beogradu sa ambasadorom Nemačke Tomasom Šibom, sa kojim je razgovarao o političko-bezbednosnoj situaciji na Kosovu i Metohiji i saradnji Srbije i Nemačke u oblasti odbrane.\n5Piše: Danas Online 11. decembra 2018. 13.49\nKako je Vulin na početku sastanka naglasio, za Srbiju formiranje takozvane „vojske Kosova“ apsolutno je neprihvatljivo i predstavlja opasnost za ceo region te poručio da je KFOR jedini garant bezbednosti na prostoru Kosova i Metohije u skladu sa Rezolucijom 1244.\n– Uvođenje taksi u visini od 100 odsto na srpske i na proizvode iz Bosne i Hercegovine, još je jedan akt samovolje predstavnika Prištine, koji predstavlja kršenje regionalnih sporazuma o slobodnoj trgovini, istakao je Vulin i izrazio zabrinutost zbog najave iz Prištine o uvođenju tri nove mere koje „sigurno neće doprineti smirivanju situacije“.\nTokom sastanka, on je istakao važnost politike koju vode Srbija i njen predsednik i vrhovni komandant Vojske Srbije, zahvaljujući kojoj „ostajemo faktor stabilnosti u regionu“.\nAmbasador Šib je naglasio zabrinutost Nemačke zbog aktuelnih tenzija između Srbije i Kosova. Rekao je da se nada da će se tenzije brzo prevazići i da će dijalog o normalizaciji odnosa biti nastavljen. Ambasador je ukazao i na to da Nemačka deli stav Evropske unije da takse što pre treba ukinuti. Odao je priznanje dosadašnjem ponašanju zvaničnika u Beogradu i apelovao da srpska strana i dalje sačuva smirenost i promišljenost.\nNa kraju sastanka, ministar Vulin i Šib saglasili su se da je saradnja Srbije i Nemačke u oblasti odbrane dobra i razvijena i da postoji prostor za njeno unapređenje.\naleksandar vulin, kosovo, Tomas ŠibBeograd\n11. decembra 2018. u 15.27\nA tek kad mu dođe deda sloba sa šibom!\n11. decembra 2018. u 16.34\nNadam se da se nece sve zavrsiti na recima, nego da ce Srbi zaista biti zasticeni.\n11. decembra 2018. u 16.50\nSutra se sastaje sa tetkom iz kanade da resi ovo oko taksi .Sta on ima da kaze pametno dezerter.\n12. decembra 2018. u 08.35\nPa ljudi kako moze neko da bude Ministar bez nekog dugogodisnjeg iskustva u poslu i nepoznavanja materije,i jos taj skandal sa tetkom pa to bi neka normalna vlada koja radi u korist svojih gradjana i drzave odmah osudila i trazila odgovore za:Koferce,helihopter,savamala,diplome,banane,slike sa mafijom,autoput,privatizacija,neresena ubistva,iznosenje para iz lutrije u ponoc,posete silerovoj i jos pedesetak stavki.Pa pitam se dal je moguce da se svi stite medjusobno jer znaju sta je ko maznuno i tako nas prave debilima.\n12. decembra 2018. u 15.16\ntakozvani ministar takozvani dezertor o takozvanom kosovu i takozvanom kosovskom vojskom ici ce takozvanoj tetki posle mandata


Poljska izmedju Evrope i SAD - 2003-05-30\nU ovkiru svoje evropske turneje, amerièki predsednik æe se najpre u Poljskoj zahvaliti tamošnjim liderima na podršci koju je ta zemlja pružila SAD u ratu u Iraku, uprkos protivljenju drugih vodeæih evropskih zemalja, poput Nemaèke i Francuske. Bušova poseta æe zacementirati status Varšave kao znaèajnog i sve bližeg prijatelja Vašingtona. Mada je Poljska poslala u Irak svega 200 vojnika, Vašington joj je poverio komandu nad multilateralnim mirovnim snagama u jednoj o èetiri okupacione zone u posleratnom Iraku. Medjutim, pomaljanje Poljske kao kljuènog aktera u okviru amerièkog vidjenja sveta nema pozitivan eho u zapadnoj Evropi. Medju francuskim i nemaèkim zvaniènicma vlada uverenje da Poljska dobija preveliku pažnju Amerike i da æe stoga možda postati nepouzdan evropski partner u buduænosti. Opisujuæi Poljsku kao poslušnika Amerike koji ne podržava nemaèko francusku inicijativu stvaranje evropske protivteže amerièkoj moæi -- nemaèki mediji je nazivaju ”trojanskim magarcem.“ To svakako ne prija Poljacima koji znaju da æe im, kad dogodine pristupe EU, biti potrebna podrška Francuske i Nemaèke, posebno u obezbedjenju poljoprivredne pomoæi i sredstava za infrasturkuru. Pa ipak, ankete javnog mnjenja pokazuju da Poljaci smatraju SAD garantom poljske bezbednosti -- šte ne iznanadjuje u svetlu istorijske èinjenice da je Poljska bila okupirana od strane i Nemaèke i Rusije. Profesor na Londonskoj školi za ekonomiju, Stanislav Gomulka, kaže da Poljska pokušava da izbalansira svoje ekonomske i strateške interese.\n”U ekonomskom smislu, EU je sigurno prva opcija za Poljsku koja želi da bude verodostojna èlanica unije i da se u što skorijem roku ukljuèi u evropsku monetarnu uniju. Varšava istovremeno sagledava da je, u strateškom smislu, SAD lider NATO-a -- u kojem takodje želi da bude punopravan èlan i da svoju politiku koordiniše sa liderom alijanse“.\nBritanski premijer Toni Bler je tokom današnje posete Varšavi apelovao na Poljake da na predstojeæem referendumu potvrde èlanstvo u EU -- za dobrobit Evrope.\n”Evropa nije pretnja, Evropa je prilika koja se ukazuje Poljskoj. Ostajanje po strani ne odražava snagu Poljske, veæ vodi njenoj slabosti. U eri globalizacije, zemlje kao naše moraju da se ujedine i stvore novu Evropu koja je u našem i nacionalnom interesu drugih“.\nBler se nada da æe se Poljska, kao èlanica EU, pridružiti Britaniji, Italiji i Španiji u nastojanjima da se stane na put, kako se veruje, naporima Nemaèke i Francuske da dominiraju unijom.


EU za sada bez planova o proširenju\nŠargarepa na dugom štapu\nStanje u kome se trenutno nalazi Evropska unija (EU) ne omogućava nova pridruživanja, ocenila je uoči dolaska u posetu Srbiji francuska ministarka za evropske poslove Natali Loazo.\nfoto: DAVID ILIFF [CC BY-SA 3.0], via Wikimedia Commons\nDragan Janjić | Demostat | Beograd 13. Mar 2019 | Analize\nDan kasnije u Beogradu je rekla da Francuska govori jezikom prijatelja i da to kaže “u trenutku kada EU proživljava izlazak Velike Britanije”. Dok mi sređujemo našu kuću, “razgovori Srbije i EU se nastavljaju, mnogo toga je postignuto, mnogo toga se dešava... Moramo da sagledamo stanje naših zajedničkih ambicija i puta koji moramo da prođemo da bi stigli do zajedničkog cilja", navela je ona.\nPoruka je jasna - ostanite tu gde jeste, nastavite sa reformama i čekajte da Evropa reši probleme sa kojima se suočava, a posle ćemo videti. Ministarka je pomenula bregzit kao jedan od ključnih problema, ali to svakako nije jedini potencijalno ograničavajući faktor za proširenje EU. Jer, činjenica je da desnica, nacionalisti i populisti, čija pobeda je na ovogodišnjim izborima za Evropski parlament izgledna, nisu opredeljeni za jačanje zajedničkih evropskih organa niti su oduševljeni idejom o proširenju. Dakle, i kada odnosi EU sa Velikom Britanijom budu rešeni, ostaće otvorena mogućnost da ionakao prilično spori procesi vezani za prijem novih članica budu dodatno usporeni.\nTo jeste obeshrabrujuće za Srbiju i zemlje regiona koje žele ulazak u EU. Entuzijazam za usvajanje reformskih zakona i primenu evropskih principa (a naročito njihovo sprovodjenje u delo) će, sa udaljavanjem "šargarepe" i vudu očekivanog ulaska u EU, početi da splašnjava. Osim toga, sasvim je moguće da očekivano jačanje desnice i populista na nivou EU utiče i na jačanje ionako veoma jakih i uticajnih desnih, nacionalističko-populistički obojenih opcija u regionu. Takve političke grupacije nisu po definiciji protiv ulaska u EU, ali im prioritet nije evrooptimizam i primena evropskih standarda nego okretanje svojim nacijama.\nUkratko, izgledno je da je pred nama vreme u kome će i u samoj EU, i u evropskim zemljama koje su i dalje van EU, uslovi za konačno stavljanje Evrope "pod jedan krov" biti pogoršani. Srbija i druge zemlje regiona koje još nisu u evropskoj porodici će svoje medjunarodne političke i ekonomske pozicije, kao i do sada, morati da grade kombinujući kontakte sa Briselom i drugim važnim evropskim centrima, poput Berlina i Pariza, kao i sa Vašingtonom. Dodaju li se tome i težnje Rusije da zadrži uticaj u regionu, postaje jasno da će Balkan još neko vreme ostati tradicionalno poprište sučeljavaja intersa različitih svetskih centara moći.\nUdaljavanje evropske perspektive čini teže dostupnim i učvršćivanje bezbednosnih okvira koje je, po prirodi stvari, mnogo lakše realizovati "pod jednim krovom" nego u odvojenim nastupima. Dobra vest u tom delu priče je činjenica da se većina regionalnih država koje još nisu u EU već priključila NATO ili su na putu u taj vojni savez, što samo po sebi umanjuje rizik po bezbendost. Sa tog stanovišta bi verovatno bilo dobro da procedure za ulazak u NATO formalno pokrenu i Srbija i Bosna i Hercegovina (BiH), koje to jedine nisu još učinile. Ali, otpor ulasku u NATO u Srbiji je znatno jači nego otpor ulasku u EU, pa takav ishod ne treba očekivati.\nShodno tome, NATO kao okvir važan za održavanje stabilnosti, bar u slučaju zemalja koje još nisu ušle u EU, neće moći da bude neka vrsta “privremene zamene” za nedostajuće formalno članstvo u evropskoj porodici. Regionalna bezbednost u takvim uslovima ipak ostaje ranjiva, što nije povoljno po region koji je, tako reći juče, pretrpeo seriju višegodišnjih krvavih ratova. Ali, to ne znači da će do sukoba zaista i doći. Za očekivati je da će zemlje EU, iako još nespremne na proširenje, pažljivo pratiti šta se dogadja u regionu. Jer, to nije samo njihovo dvorište nego i geografski deo Evrope, a svaki, čak i ograničeni sukob, sa sobom nosi ozbiljne opansosti i rizike.\nPovoljna okolnost je to što Rusija, bar kako stvari sada stoje, nema ozbiljnih planova koji bi bili vezani za podsticanje sukoba izmedju država Zapadnog Balkana. Portal Sputnjik je prošle nedelje objavio intervju sa Fjodorom Lukjanovim, glavnim urednikom časopisa "Rusija u globalnoj politici", koji donekle relativizuje rusku podršku Srbiji. "Rusija nema veliki projekat u koji bi mogla da pozove Srbiju, ili recimo Bosnu i Hercegovinu, i neće ga imati jer se Balkan ne graniči sa Rusijom. Balkan je okružen i delimično ulazi u EU i NATO i to se neće promeniti. EU neće nestati, iako će se menjati", kaže on.\nLukjanov smatra da "nije realna predstava u glavama mnogih u Srbiji da je u toku nekakva bitka između varijanti budućnosti”, odnosno opredeljivanje da li će sa Zapadom ili sa Rusijom. Sputnjik je ruski medij u Srbiji i sama činjenica da se opredelio da objavi ovakav intervju u praksi funkcioniše kao neka vrsta političke poruke kojom se vlastima u Beogradu sugeriše da ozbiljnije sagledaju realnost. Iz intervjua, u suštini, proizlazi da Moskva na odnose u regionu gleda kroz prizmu sopstvenih interesa i odnosa sa SAD, EU i NATO, da gaji emocije i bratsku ljubav prema Srbiji, ali da to ipak ima svoje granice.\nKada se sve sabere, malo je verovatno da bi usporavanje proširenja EU moglo doneti neke nove oružane sukobe, ali će rešavanje političkih problema kojima je region opterećen dugoročno ostati prilično komplikovano. Srbija, sve i da zaista hoće, ne može i neće “otići u Rusiju” i ostaće tu gde jeste. Neke buduće vlasti u Briselu, čiju okosnicu će moguće činiti nacionalisti i populisti, neće menjati politiku prema Kosovu, što znači da će Beograd, uprkos promenama unutar EU, i dalje biti suočen sa zahtevima da normalizuje odnose sa Prištinom.\nOdlaganje procesa proširivanja i nesposobnost Brisela da u minulim godinama na efikasan način reši kosovski problem, automatski otvara prostor za snažniji upliv Amerike. Tokom ove nedelje pojačane su spekulacije da bi Vašington za region mogao da zaduži Filipa Rikera, koji je tokom devedesetih imao značajnu ulogu i dosta uspeha u rešavanju ratnih konflikata u bivšoj Jugoslaviji. U tom slučaju ceo proces vezan za Kosovo mogao bi čak da dobije na ubrzanju, a Beograd bi se našao pod pojačanim pritiskom da krene ka kompromisu.\nOtežavajuća okolnost za Beograd je to što su odnosi sa Kosovom u minulih nekoliko meseci dramatično pogoršani, dok odnosi sa drugim zemljama regiona ili stagniraju, ili su na silaznoj putanji. To znači da će biti teško u novonastalim okolnostima pronaći dovoljno pouzdane i uticajne regionalne partnere koji bi mogli snažnije da podrže srpsku poziciju. Malo je verovatno da će se zemlje regiona udružiti protiv oslabljene Srbije, kako to predlažu pojedini kosovski političari, ali ne izgleda ni da će biti spremne na zajedničku akciju kako bi je podržale.\nSve u svemu, sledi period u kome će svaka od zemalja regiona koje još nisu ušle u EU da se bakću sa sopstvenim nevoljama, nastojeći da se što pre priključe evropskoj porodici. Srbija već decenijama insistira na “sopstvenom putu”, što kod velikog dela populacije podstiče nacionalni ponos, ali na političkom i ekonomskom polju ne donosi boljitak. Zemlja još nije uspela da na odgovarajući način definiše gde pripada, ostajući na vetrometini i veoma ranjiva. Vremenom je gubila teritorije i uticaj, da bi se danas našla u situaciji da mora (možda i ubrzano) da rešava kosovski problem, ostajući (bar za sada) bez “šargarepe” u vidu članstva u EU.


RAST NAPETOSTI / Finska je treća evropska država kojoj će Rusija prestati da prodaje plin – Sandzaklive.rs\nFinska će postati treća evropska država koja će ostati bez snadbijevanja plinom iz Rusije nakon što je odbila da ruski plin plaća u rubljama.\nFinski državni uvoznik plina saopćio je javnosti da će od subote ujutro prestati isporuka ruskog plina za ovu državu. Ovo ne bi trebalo da ima velike posljedice po stanovništvo Finske, jer ova država samo 5 posto svojih energetskih potreba zadovoljava plinom iz Rusije.\nVećina plina kojeg Finska uvozi iz Rusije koristi se u industriji, te ova odluka neće pogoditi zagrijavanje domova građana Finske.\nDo obustave isporuke plina dolazi sedmicu nakon što je Rusija prekinula izvoz električne energije za Finsku. Ove odluke se podudaraju sa Finskom odlukom da se pridruži NATO savezu za koju je Rusija rekla da će imati posljedice.\nEvropske nacije podijeljene su oko toga kako se nositi sa zahtjevom Moskveda se sva plaćanja za energente vrše u rubljama, a preduzeća su različito odgovorila na izazov. Rusija je u četvrtak saopćila da je oko polovina stranih klijenata Gazproma udovoljilo zahtjevu i otvorilo račune u rubljama, ne navodeći nijednu kompaniju po imenu.\nOVO SU NOVE CENE GORIVA - Evo koliko ćemo narednih sedam dana plaćati benzin i dizel


Renault želi da u 2021. godini udvostruči broj isporučenih elektrifikovanih automobila - Auto Republika\nFrancuska marka ima veliki apetit u sferi elektrifikovanih vozila.\nKako javlja Reuters koji je informacije dobio iz neimenovanih izvora bliskih Renaultu, želja je da ove godine do vlasnika stigne više od 350.000 alternativnih vozila iz Renault grupe. I to samo u Evropi.\nRenault želi da 150.000 jedinica otpadne na isporuke električnih automobila, dok bi oko 200.000 trebalo da budu hibridi, što klasični što oni sa mogućnošću punjenja baterije sa spoljašnjim izvorom energije. Mada brojka od 350.000 četvorotočkaša sama po sebi izgleda poprilično ambiciozno, realnost je da Renault bez velikih problema može lako dostići zadati cilj.\nNe treba smetnuti sa uma da je Zoe prošle godine bio najprodavaniji EV na Starom kontinentu sa gotovo 100.000 registracija, a očekuje se da se odličan plasman tog proizvoda nastavi i u 2021. godini. S tim da je Zoe dobio pojačanje u vidu električnog izdanja Twinga, ali se od Dacijinog EV noviteta očekuje daleko više.\nRenault će do kraja godine predstaviti i električno izdanje Meganea koje će snažno koketirati sa SUV segmentom, i viđeno je kao direktni rival za Volkswagenov ID.3. Uz to, Francuzi imaju i lepo popunjen portfolio kada je reč o hibridima. Hibridna izdanja poseduju modeli Clio, Captur i Megane.\nNovi šef Renaulta, Luka de Meo, traži da se ubrzaju radovi na elektrifikaciji, ali uz dužnu pažnju kako se ne bi donosile ishitrene odluke. Želja je da električni automobili imaju udeo u prodaji od Renaulta na godišnjem nivou od 30%, dok bi hibridi trebalo da budu na 35%.\ntags: električni automobili elektrifikacija hibridi renault Renault grupa\nprevious Audi A3 u Rusiji dostupan samo sa jednim motorom\nnext U Parizu će za koju nedelju služiti novi rusko-francuski električni autobusi\nOvaj sa slike mi nesto poznat…\nX7 i XM su mali i nedovoljni, BMW priprema i X8\n13/12/2021 - 20:55\nRestilizovan model koji ne napušta matičnu zemlju: Honda Freed\nPrvi Bugatti Centodieci je spreman za isporuku\n15/06/2022 - 05:52